2. Nivo Geštalt life coach – osnovni nivo – Geštalt prostor\n2. nivo Geštalt Life coaching-a - Osnovni nivo\nTraje 80 časova raspoređenih u 10 dana. Odvija se u 9 modula usmerenih na savladavanje osnovnih veština otkrivanja, fokusiranja, usmeravanja i podržavanja klijenta u coaching procesu i sticanje osnovnih veština i znanja neophodnih za dostizanje uspeha.\nTokom osnovnog nivoa edukacije korisnici programa će kroz prezentacije, iskustveni rad i vežbe:\nSteći znanja o tome kako da uspostave dobro strukturian i jasan okvir za rad sa klijentom koji će biti u potpunosti u funkciji podsticanja razvoja klijenta\nDobiti informacije o mogućim načinima i uslovima rada sa klijentima i njihovim specifičnostima, prednostima i manama.\nSteći znanja o tome kako da uspostave partnerski odnos poverenja sa klijentom i podstaknu njegovu motivaciju za rad na dostizanju ciljeva i inspirišu njegovo dalje napredovanje, bez direktivnosti u odnosu na klijenta i bez davanja konkretnih saveta.\nNaučiti kako da prevaziđu neke od mogućih teškoća u početnim seansama rada sa klijentom i kako da se nose sa individualnim razlikama među klijentima.\nNaučiti da koriste tehnike aktivnog slušanja, posmatranja i fokusiranja klijenta i efikasno osvetle sve važne informacije koje su klijentu potrebne za donošenje mudrih odluka.\nNaučiti da postave prava pitanja i time usmere klijenta u pravcu pronalaženja pravih rešenja.\nNaučiti da identifkuju osnovne sastojke potrebne za uspeh klijenta, mapiraju snage razvoja i pomognu klijentu da definiše svoje ciljeve i odredi pravce delovanja.\nU potpunosti ovladati efikasnim tehnikama definisanja sopstvenih ciljeva, izbora prioriteta i kreiranja optimalnog plana realizacije i ovladati tehnikama za prepoznavanje i prevazilaženje spoljašnjih i unutrašnjih prepreka realizacije plana.\nSteći osnovno razumevanje razvojnih procesa formiranja ličnosti i razvojnih zadataka i dostignuća svake od faza razvoja.\nSteći znanja o razlikama između disfunkcionalnog i zdravog načina prevazilaženja životnih kriza.\nSteći znanja o asertivnom ponašanju, preprekama ovakvom načinu reagovanja i ovladati tehnikama za povećanja repertoara asertivnog ponašanja i osnaživanja lične asertivnosti.\nDobiti znanja o ličnoj odgovornosti za kontrolu sopstvenih procesa, njenom značaju za preuzimanje kontrole nad svojim životom i neophodnosti za postizanje uspeha.\nUvideti u značaj postavljanja jasnih granica i razlikovanja sopstvene od tuđe odgovornosti i osvestiti načine ne koje se odričemo sopstvene odgovornosti i posledice takvog stila življenja.\nSteći znanja o tehnikama jezika odgovornosti i njegovog značaja za efikasno upravljanje našim unutrašnjim procesima.\nSteći znanja o stresu, njegovom nastanku, funkciji i različitim manifestacijama i upoznati se sa tehnikama i metodama za kontrolu i prevazilaženje stresa.\nOvladati osnovnim konceptima self marketinga i steći uvid o njegovoj ulozi u unapređenju slike o sebi i naučiti neke od veština samoprezentacije.


U "Guslama": Raduju se jubileju i gostima, dve decenije Etno kampa i FENOK-a · gradski.online\nU “Guslama”: Raduju se jubileju i gostima, dve decenije Etno kampa i FENOK-a\nKIKINDA- Jubilarni 20. Etno kamp i FENOK, u organizaciji ADZNM “Gusle”, održaće se od 26. jula do 1. avgusta. Narednog ponedeljka počinje Etno kamp, koji je proglašen za istraživačku stanicu folkloristike.\nStudijsko istraživanje muzičko-tradicionalnog folklora Banata, tokom protekle dve decenije, okupilo je veliki broj studenata etnomuzikologije i etnokoreologije, a na 20. rođendanu boraviće isto toliko studenata iz Novog Sada, Beograda, Banja Luke i Rumunije. Portalu GRADSKI to je potvrdio Igor Popov, umetnički rukovodilac “Gusala”:\n– Studenti koji dolaze upoznaće se sa onim što je urađeno u proteklih 20 godina, a pored arhivske građe i očuvanja naše tradicije i identiteta materijal koji smo sakupili godinama se koristi za seminarske, diplomske i master radove studenata, kao i za pisanje različitih knjiga.\nNa inicijativu “Gusala” malo kolo upisano je u nacionalnu listu nematerijalnog kulturnog nasleđa tako da ćemo organizovati prezentaciju igre po kojoj je Kikinda poznata.\nPo ugledu na kikindski Etno kampa, nekoliko godina unazad, nešto slično se organizuje u Kolašinu i u Budvi, pa će naši studenti moći da se upoznaju i sa ovim kampovima- otkrio je Popov.\nIako je planirano da 20. Međunarodni festival orkestara, FENOK, okupi veći broj orkestara, zbog i dalje neizvesne epidemiološke situacije, to neće biti moguće:\n-FENOK počinje u petak, 29. jula. Orkestri će se prvog i drugog dana družiti sa publikom od 20 sati i 30 minuta, u dvorištu Kurije. U subotu program počinje u 18 časova, a nastupa “Big benda” iz Zrenjanina. U nedelju, 1. avgusta, je rok koncert grupe “World up”- najavio je Popov.\nPrethodnoInteresovanje nadmašilo očekivanja organizatora: Šezdesetak mališana mesi, maže i aranžira\nSledećeSvetski dan sladoleda: Prvi put obeležen u našem gradu, okrepljenje stiglo iz šest poslastičarnica


Italija izabrala napuljsku picu za Uneskovu listu - No Limit Info\nItalija izabrala napuljsku picu za Uneskovu listu\nItalija je izabrala napuljsku picu kao svog kandidata za Uneskovu listu nematerijalnog kulturnog nasleđa, prenose italijanski mediji. Italijanska nacionalna komisija za Unesko odlučila je da na ovaj način oda priznanje “umetnosti napuljskih pica majstora”.\nNapulj već duže vreme radi na izgradnji i očuvanju reputacije duhovne kolevke jednog od najomiljenijih jela na svetu. “Pica napolitana” karakteristična je po hrskavoj, zlatnoj kori koju dobija pečenjem u peći na drva, gustini testa i kiselkastom ukusu paradajza, uz dodatak origana, belog luka, bosiljka i mocarele. Na ukus pice utiče i pica majstor koji nadgleda pripremu. Podloga za picu ne sme da bude deblja od tri milimetra i peče se 60 do 90 sekundi u peći koja se loži hrastovim drvetom.\nNapolitana je nastala u ovom gradu između 1715. i 1725. dok je prva pica “margarita” pripremljena tek 1889. Prema legendi, kraljica Margarita Savojska zatražila je od jednog od najčuvenijih pica majstora Napulja da smisli neko jelo za narod. Rezultat je bila pica u bojama barjaka tek ujedinjene Italije: zeleni bosiljak, bela mocarela i crveni paradajz.\nItalija je, takođe, izdvojila i umeće dresiranja sokola (falconeria), ali kao kandidata za transnacionalnu baštinu Organizacije UN za obrazovanje, nauku i kulturu. Za picu, simbola italijanske kuhinje i stila života, kao i za sokolarenje, ovo je tek prva etapa u dugom procesu.\nProcena obe kandidature, koju će obaviti nezavisni stručnjaci organizacije sa sedištem u Parizu, trajaće od 1. maja 2015. do 15. novembra 2016.\nMama krava pokušala zaštiti svoju bebu od farmera\nNauka: Da li Vam je ovo prvi život na Zemlji?\nMačke ne osjećaju sladak okus\nIstinska ljubav: Spasila život potpunom strancu


Vojska Srbije prvi put o dronovima koji su nadlijetali državu\nFoto: N.N. | Vojska Srbije prvi put o dronovima koji su nadlijetali državu\nN.N. 06.06.2018 08:46\nPojava navedenih letjelica može se dovesti u vezu sa ilegalnim aktivnostima, prebacivanjem migranata od strane organizovanih kriminalnih grupa preko državne granice, švercom roba, narkotika, akcijama drvosječa i drugih koji se bave nelegalnim radnjama.\nOvo pojašnjene je Sputnjik dobio ekskluzivno od Vojske Srbije povodom informacije da su strane bespilotne letjelice krajem marta ušle u vazdušni prostor Srbije, a to je potvrdio i ministar unutrašnjih poslova Nebojša Stefanović.\nZvaničnog saopštenja o ovim događajima dosad nije bilo, a Sputnjik je odgovore o misterioznim letovima dobio od Ministarstva odbrane.\nPotvrđeno nam je da su, u pomenutom periodu, jedinice Vojske Srbije angažovane u Kopnenoj zoni bezbjednosti u nekoliko navrata registrovale pojavu malih dronova, koje je, naglašavaju, moguće nabaviti u slobodnoj prodaji.\nU ministarstvu ističu da Vojska nije reagovala pošto su propisane vrlo jasne procedure po kojima se postupa u slučaju povrede suvereniteta države i ugrožavanja bezbjednosti iz vazduha.\n„Imajući u vidu činjenicu da navedeni dronovi nisu uočeni u neposrednoj blizini vojnih objekata, da imaju vrlo skromne mogućnosti s aspekta izviđanja, te da nemaju mogućnost prenosa ubojitih sredstava, nisu predstavljali opasnost po bezbjednost zemlje, iako je svaki slučaj analiziran detaljno, sa svih aspekata. U konkretnom slučaju bezbjednost građana i imovine Republike Srbije nisu bili ugroženi“, kažu u Ministarstvu odbrane.\nTakođe dodaju da u saradnji sa SMATSA, kontrolom letenja Srbije i Crne Gore, neprekidno i pouzdano obavljaju kontrolu i zaštitu suvereniteta vazdušnog prostora Republike Srbije, a za Sputnjik su pojasnili i ko i na osnovu čega procjenjuje da li je ugrožena bezbjednost države:\n„Poslije uočavanja letjelice za koju ne postoje podaci o najavi leta, sprovođenja preciznih procedura i provjera podataka, nadležno lice u sistemu kontrole i zaštite suvereniteta vazdušnog prostora Republike Srbije, u skladu sa definisanim kriterijumima, dodjeljuje letjelici status neidentifikovane. To znači da predstavlja potencijalnu opasnost po bezbjednost zemlje i prema njoj se postupa po propisanim procedurama“, ukazuju u odgovoru.\nSvaku pojavu neidentifikovane letjelice, kako nam je pojašnjeno, analiziraju nadležni organi i u skladu sa zaključcima preduzimaju se potrebne mere čiji je cilj sprečavanje bilo kakvog iznenađenja i podizanja nivoa efektivnosti i efikasnosti sistema za kontrolu i zaštitu suvereniteta vazdušnog prostora.\nVojska Srbija Dron\nBojanBL i Nusret Zenica\nsmrdi samo mogu da ga puše\nmi i partneri iz federacije bi pomogli dronovima da pomlate srbiju


Ekofeminizam i aktivizam - ecofeminizam\nEkofeminizam i aktivizam\njan 17, 2018 dijalog, ekofeminizam, feminizam, mediji, poruka, Vilem Fluser\nDanas se ekofeminizam izučava na univerzitetima širom sveta. Studije ekofeminizma su započele neformalno na konferencijama u Americi, Velikoj Britaniji i Nemačkoj i kroz “grassroots” aktivnosti u Indiji i Africi. Iako u Srbiji nije zaživeo ekofeministički pokret od 90-tih godina prošlog veka kroz Ženske studije u Beogradu i Novom Sadu zaninteresovani studenti i studentkinje mogu da se upoznaju sa istorijom ekofemizma. Čitaoci u potrazi za informacijom o feminizmu, ekologiji i ekofeminizmu prelistavaju veb-sajtove prateći fotografije i tekstove i prolazeći kroz prošlost i sadašnjost.\nNove tehnologije doprinose stvaranju nove kulture, identiteta, dovode do jačanja i slabljenja patrijarhata. Mnogobrojne feminističke grupe koriste nove tehnologije za povezivanje, prikupljanje informacija, realizaciju kampanja koje su usmerene na razbijanje predrasuda i stereotipa, kao na sprečavanje nasilja nad ženama, decom. Smatram da ukoliko bi se nove tehnologije koristile za promovisanje ekofeminizma u društvu bi došlo do pozitivnih pomaka kada je u pitanju poimanje feminizma.\nNaime, danas u Srbiji feminizam i rodna ravnopravnost se doživljavaju kao “da se neke žene bore za neka svoja prava”, a ne kao borba za ljudska prava, što je po meni sama suština feminizma. Danas, momentu velikog razvoja IKT i nastajanja novog virtuelnog prostora umrežavanje žena kroz razne kampanje putem društvenim mreža veoma bitnim, jer na taj način „virtuelni svet“ pravim aktivizmom može da doprinese širenju ekofeminizma. Zbog toga, smatram da je diskurs strukture amfitetra kroz mrežni dijalog idealan za promociju ekofemizma i put kojim on može da zaživi u Srbiji.\nU Srbiji postoji velika šansa za promociju ekofeminizma kroz nove medije, ali je neophodan i aktivizam civilnog sektora. Teoretičar Vilem Fluser smatra da mogu da se razliku dve klase medija :“one u kojima kodifikovana poruka ide o pamćenja pošiljaoca do pamćenja primaoca.Prvu klasu možemo nazvati diskurzivni medijima, a drugu dijaloškim“.\nŽelim istaći da iako Fluser ne prepoznaje drušvene mreže jer tada nisu postojale, ali kroz njegovu teoriju mogla bih da se složim da mediji u obliku drveta podsećaju na društvene mreže, jer putem dijaloga bitna informacija se deli primaocima, koji je kasnije koriste kao dijaloške medije. Sa druge strane, amfiteatarski mediji po Fluseru nemaju granicu u slanju poruka i postali su mogući zahvaljujući tehničkom usavršavanju medija. Od drugih medija ga razlikuje to što se pošiljalac i primalac informacije može posmatrati zasebno.\nRodni stereotipi u crtanim filmovima\n„Lokalni razvoj otporan na klimatske promene“


Majk Pens ipak nije u karantinu - Sputnjik Srbija\n19:35 24 Jun 2021\nUživo: Vesti: U američkom predlogu za „Gazivode“ – zamka za Srbiju /video/\nMajk Pens ipak nije u karantinu\n07:35 11.05.2020 (osveženo 07:58 11.05.2020) Preuzmite kraći link\nAmerički potpredsednik Majk Pens ne planira da ide u samoizolaciji, izvan Bele kuće, nakon što je potvrđeno da je njegova portparolka zaražena virusom korona.\nPens planira da u ponedeljak bude u Beloj kući, saopštila je njegova kancelarija.\nPensov portparol Devin O' Mali rekao je da će potpredsednik "nastaviti da sledi savete medicinske službe Bele kuće i da nije u karantinu". Blumberg je ranije javio, pozivajući se na tri izvora, da se američki potpredsednik nalazi se u samoizolaciji, izvan Bele kuće, pošto je potvrđeno da je njegova portparolka zaražena.\nKako Blumberg navodi, Pens nije prisustvovao sastanku u subotu sa predsednikom Donaldom Trampom i vojnim zvaničnicima.\nJedan od izvora navodi da je Pensov rezultat na virus korona u nedelju bio negativan. Kako dodaje, Tramp i Pens redovno se testiraju.\nBela kuća nije odgovorila na zahtev za komentar, prenosi Rojters.\nTramp: Korona virus gori od Perl Harbora i 11. septembra\nkoronavirus, Bela kuća, Majk Pens\n19:02 Vesti: U američkom predlogu za „Gazivode“ – zamka za Srbiju /video/


Home / Kultura / Rimske nekropole i naselje kod Male Lukanje na Staroj planini\nMuzej Ponišavlja nastavlja sa svojom izdavačkom delatnošću, a ovih dana je objavljen još jedan naslov iz oblasti arheologije. U pitanju je naučni rad – magistarska teza, kustosa – arheologa dr Predraga Pejića pod nazivom “Rimske nekropole i naselje kod Male Lukanje na Staroj planini”.\nZaštitna arheološka iskopavanja koja su se sprovodila u toku 1988. i 1989. godine u dolini srednjeg toka reke Visočice, povodom izgradnje hidroakumulacionog jezera Zavoj, iznela su na svetlost dana dve rimske nekropole spaljenih pokojnika i jedno rimsko planinsko naselje. Otkrivanje ovih lokaliteta na jugozapadnim obroncima Stare planine pokazalo je prvi put materijalnu i duhovnu kulturu ovog kraja u rimskom periodu. Planinska oblast obuhvaćena slivom Visočice, desne pritoke gornjeg toka reke Nišave, činila je granični predeo provincija Trakije i Gornje Mezije na tromeđi sa provincijom Donjom Mezijom. Pripadnost ovog kraja provinciji Trakiji određena je istorijskim podacima, geografskim kriterijumima i epigrafskim nalazima.\nPovezanoarheologijaistaknutomuzej ponišavljapredrag pejicrimske nekropolestara planinazavojsko jezero\n← Previous Story Otvorena serija novogodišnjih koncerata svih sekcija Doma kulture\nNext Story → Godišnja izložba umetnika članova Društva likovnih umetnika i pedagoga Grada Pirota i Udruženja “Nova art scena”


Organizatori opet planiraju presecanje važnih saobraćajnica, poput Zrenjaninskog puta i Ibarske magistrale, što je, upozoravaju nadležni, protiv Ustava, i sigurno će ponovo podići ionako uzavrele tenzije, jer se mnogo veći deo građana protivi sprečavanju slobode kretanja.\nPoslednjih dana udruženje građanki koje se naziva "Lila revolucija" poziva da svi oni koji se protive "nasilju manjine nad većinom", izađu sutra na ulice i "naoružani" kantama ljubičaste farbe obeleže sve automobile koji pokušaju da blokiraju saobraćaj.\nS druge strane, u Novom Sadu su osvanuli grafiti po trotoarima i fasadama kojima se poziva na blokadu Mosta slobode, a Sindikat vojnih penzionera pozvao je svoje članove da zaustave saobraćaj na mostu Gazela.\nPredsednik Srbije Aleksandar Vučić poručio je u sredu da "ulica neće voditi politiku", ali i da policija "neće sprečavati demonstracije osim ako ne bude ugrožen nečiji život, imovina ili institucije".\nRekao je i da je odmah potpisao i jedan od dva zakona zbog kojih su i organizovani protesti\n- Zakon o referendumu, a da drugi - Zakon o eksproprijaciji - još nije, jer čeka mišljenja pravnih stručnjaka.\n- Moj savet policiji je da se skloni, da ih pustite, i da se celoj Srbiji pokaže koliko može da traje to maltretiranje, i molim građane da se uzdrže od reakcije, da ne napadaju te ljude i da ih pustimo da se iživljavaju nad nama nekoliko sati - naveo je Vučić.\nIz vlasti su i juče upozorili da protesti organizovani pod kišobranom ekologije imaju političku dimenziju, kao i da su finansirani i novcem iz inostranstva.\nZa potpredsednicu Vlade i ministarku rudarstva i energetike Zoranu Mihajlović nema dileme da je jedini program opozicije protivljenje svakom projektu i zaustavljanje razvoja. Ona je rekla da predvodnici protesta žele po svaku cenu da iskoriste pitanje zaštite životne sredine za dolazak na vlast.\n- Očigledno smo ušli u izbornu kampanju i opozicija ide na sve ili ništa. Kažu da su protiv litijuma, protiv puteva, protiv investicija - to je njihov program, a blokadama samo žele da skrenu pažnju na sebe i da iskoriste ovu temu kako bi došli na vlast.\nI poslanik i predsednik Jedinstvene Srbije Dragan Marković Palma kaže da se srpska opozicija umesto argumentima bori silom:\n- Građanskog rata u Srbiji neće biti jer narod dobro zna ko organizuje proteste pod parolom ekologije - političke partije koje na taj način žele da prikupe političke poene.\nOni se bore za slobodu kretanja, a blokiraju auto-put. Nije auto-put ničija dedovina.\nMoramo da poštujemo zakone i da se ja pitam nikakve blokade ne bih dozvolio, a svi oni koji su naneli nekome teške telesne povrede tokom protesta morali bi u zatvor dok istraga traje - rekao je Marković.\nInače, predsednik Stranke demokratske akcije (SDA) Sandžaka Sulejman Ugljanin podržao je proteste i pozvao "sve sandžačke patriote, bez obzira na veru i naciju", da im se priključe.\nDragan Đilas, Foto Tanjug\nGRAĐANI SU ČULI ARGUMENTE\nPREDSEDNIK Vučić izjavio je juče, povodom prekida u toku prenosa na RTS njegovog obraćanja, u sredu uveče, da su građani sve čuli i da mogu da mere argumente svih strana.\n- Nije važno, pustite... Svi su sve čuli i svi sve znaju. Važno je da se čuje druga strana, da se svi čuju, da ljudi mogu da mere po argumentima, da gradimo demokratiju, da ljudi čuju šta ko ima da kaže, da čuju istinu i da sami vagaju - poručio je predsednik.\nIz RTS su naveli da je u toku prenosa obraćanja predsednika došlo do kratkog prekida signala, koji je izazvala zasad neimenovana osoba, namernim izvlačenjem strujnih kablova iz vozila za satelitsko emitovanje, zbog čega su uputili izvinjenje gledaocima.\nUOČI NAJAVLJENIH OKUPLJANJA MERE protiv SPREČAVANJa SLOBODa GRAĐANA\nMUP UVEO POSEBAN BROJ TELEFONA ZA PRIJAVE\nZBOG protesta koji će se sutra održati širom Srbije Ministarstvo unutrašnjih poslova objavilo je broj telefona 0800104103 na koji, kako navode, građani mogu da prijave ako im zbog blokade puteva i saobraćaja bude ograničena sloboda kretanja ili ako dožive neki vid nasilja. U MUP ističu da građani koji se suoče sa ovakvom vrstom problema mogu na jednostavan i brz način obavestiti policiju o kršenju zakona, počiniocima ili registracijama vozila koja se koriste za sprečavanje normalnog funkcionisanja saobraćaja - piše u saopštenju.\nIz dela opozicije okupljene oko SSP Dragana Đilasa, a koja podržava proteste, poručili su da je ova odluka MUP zastrašivanje demonstranata. Potpredsednica SSP Marinika Tepić napisala je na "Tviteru" da svi građani pozovu MUP i prijave policiju. Na to je odgovorila premijerka Ana Brnabić:\n- U subotu pozovite MUP i prijavite policiju, kaže Marinika. Kokoške u Moroviću su ozbiljno zabrinute da će biti zaboravljene u moru Marinikinih spektakularnih izjava.\nHvala, Marinika, bez vas bi bavljenje politikom u Srbiji bilo dosadno i suviše ozbiljno - napisala je premijerka.\nDragan Đilas opozicija Sulejman Ugljanin Protesti 2021 blokada puteva protesti Ekologa\nNIŠLIJA Vladimir P. (64), vaspitač u Dečjem kulturnom centru, osuđen je juče na tri godine zatvora zbog krivičnog dela nedozvoljene polne radnje čija je žrtva bila maloletna polaznica ove ustanove. Reč je o prvostepenoj presudi Osnovnog suda u Nišu, na koju postoji pravo žalbe.\n19:48 ABA TRILER: Crvena zvezda u neviđenoj drami pobedila!\n19:43 KOLIKO SU TESTOVI POUZDANI: Zašto se dešava da je brzi test danas negativan, a sutradan pozitivan


Divac Ideja Forum - Mingl\nDivac Ideja Forum, drugi u seriji jednodnevnih događaja posvećenih prezentaciji i razmeni ideja o tome kako poboljšati položaj mladih ljudi u Srbiji, održan je u petak, 18. maja u beogradskom Domu omladine. Događaj je organizovan u okviru projekta „Vrednosti mladih u Srbiji“ koji je namenjen prvenstveno mladim ljudima a pokrenula ga je Fondacija Ana i Vlade Divac uz donatorsku pomoć USAID-a i Instituta za održive zajednice (ISC) kako bi se nа jednom mestu okupili predstavnici civilnog, javnog i poslovnog sektora.\nNa Forumu su predstavljeni predlozi projekata i akcije koje se bave temama: borba protiv nasilja, zdravlje mladih ljudi, kultura i kvalitetno provođenje slobodnog vremena, obrazovanje i zapošljavanje i zaštita životne sredine. Sve ove projekte i ideje osmislili su mladi aktivisti i članovi omladinskih organizacija iz cele Srbije.\nOsim stavova značajnih zvanica među kojima su Meri Vorlik, ambasadorka SAD u Srbiji, Žarko Obradović, ministar nauke i prosvete, Snežana Klašnja, pomoćnik ministra omladine i sporta, Ana Divac, predsednica Fondacije Ana i Vlade Divac, na konferenciji su prikazani i rezultati medijske kampanje „Stvarno važno“.\nKampanja „Stvarno važno“ ima za cilj pokretanje šire društvene akcije usmerene ka promovisanju pozitivnih ljudskih vrednosti kod mladih i njihovog okruženja.


Evropski problemi utiču na ekonomiju SAD\nFrancuski predsednik Nikola Sarkozi i nemačka kancelarka Angela Merkel na razgovorima u Parizu, 16. avgust 2011.\nPrema najnovijim izveštajima stopa rasta u 17 zemalja evrozone opala je u drugom kvartalu ove godine. Ekonomisti smatraju da anemičan rast otežava dužničke probleme evropskih zemalja, ali da može da ima ozbiljne posledice i po američku ekonomiju.\nStalna strahovanja o slabom rastu evropskih ekonomija dovela su i do preokreta na Volstritu posle tri uspešna dana ove nedelje. Nemačka ekonomija koja se smatra pokretačkom silom 17-člane evrozone zabeležila je rast od samo 0,1 odsto u drugom kvartalu. Analitičar Džefri Sika smatra da nemačka stopa rasta komplikuje i dužničke probleme drugih evropskih zemalja:\n“Pošto je nemačka ekonomija najvažniji igrač sada se postavlja pitanje kako će drugi slabiji igrači da prodju. Mislim da će teškoće u bankarskom sektoru, posebno u Španiji i Italiji, dalje da pogode te ekonomije.”\nPozivi na veće ekonomsko i političko jedinstvo, koje su u utorak uputili nemačka kancelarka Angela Merkel i francuski predsednik Nikola Sarkozi nisu ublažili ova strahovanja. Nemački analitičar Robert Halver smatra da investitori žele da znaju šta će evropski lideri preduzeti:\n“Dugoročne teme su sjajne, ali sada treba pronaći kratkororočna rešenja.”\nSnažni profiti vodećih korporacija u Sjedinjenim Državama donekle umiruju strepnje na Volstritu. Medjutim, Džefri Sika smatra da tendencija Amerikanaca da ignorišu Evropu može da im se osveti:\n“Taj stav u Americi u pogledu Evrope - da je ‘neznanje blagosloveno’ ponekad može da prodje, ali što ljudi više uočavaju medjuzavisnost evropskih i američkih banaka to će biti sve više uznemireni.”\nUkoliko se evropska dužnička kriza proširi iz zemalja poput Grčke i Portugala, na druge zemlje za velikim dugovima, poput Španije i Italije, one bi takodje mogle da imaju teškoća da dobiju kredite. Više kamatne stope bi verovatno mogle da dovedu do nesposobnosti otplaćivanja dugova i još jedne bankarske krize što bi globalnu ekonomiju gurnulo u još jednu recesiju. Ukoliko evropski lideri ne pronadju rešenje za dužničku krizu Sika smatra da će berze nastaviti da beleže gubitke do kraja godine:\n“Mislim da će Evropa ponovo biti u naslovima što će onda otežati i naš spor ekonomski oporavak. Uglavnom, smatram da će za investitore ovo biti veoma teška godina.”\nSve veći broj stručnjaka zalaže se za uvodjenje zajedničke evro-obveznice za 17 zemalja evrozone kako bi se sprečilo da visoke kamatne stope ne dovedu i druge zemlje u situaciju da traže vanrednu finansijsku pomoć, kao što su to učinili Grčka, Portugal i Irska. Medjutim, drugi eksperti upozoravaju da bi to moglo da poveća troškove uzimanja kredita i za druge zemlje evrozone.


Sindikat /Primaju samo hitne slučajeve: Sarajevski ljekari od jutros u štrajku / Radio Sarajevo\nSindikat / Primaju samo hitne slučajeve: Sarajevski ljekari od jutros u štrajku\n05. 09. 2018. u 10:10:00 L. R., N. K.\nSindikat doktora medicine i stomatologije Kantona Sarajevo stupio je danas u štrajk zbog toga što Vlada KS, kako su ranije naveli, nije ispoštovala odredbe zaključenog Kolektivnog ugovora.\nLjekari su poručuli kako će obustava rada trajati do ispunjenja njihovih zahtjeva koje su stavili pred Vladu KS-a.\nKako je bilo dogovoreno, Sindikat je svaka tri mjeseca trebao imati sastanak s Vladom Kantona Sarajevo kako bi se pregovaralo o povećanju koeficijenta, no tvrde da se ovo nije ispoštovalo, a iz Sindikata nisu zadovoljni odlukom da se produži radno vrijeme u domovima zdravlja.\nKako je potvrđeno za Radiosarajevo.ba, u sarajevskim domovima zdravlja se od jutros primaju se hitni slučajevi.\nIako smo u više navrata kontaktirali KCUS ovim povodom, nismo uspjeli dobiti njihovu Službu za odnose s javnošću. Ono što smo doznali jeste da klinikama i radnicima nije stigla nikakva zvanična obavijest o štrajku, te ljekari KCUS-a trenutno rade.\nPodsjećamo, Sindikat radnika u zdravstvu u KS-u odlučio je da generalni štrajk u svim jedinicama ovoga sindikata započne u ponedjeljak 17. septembra.\nOsim povećanja koeficijenta složenosti poslova svim radnicima u zdravstvu, iz Sindikata zahtijevaju i ostavke Adema Zolja premijera Vlade KS-a, Ademaj Zilhe ministrice zdravstva KS-a i Turković Samira s pozicije generalnog direktora Zavoda zdravstvenog osiguranja Kantona Sarajevo.\nU KS-u štrajkuju uposleni u Općoj bolnici "Abdulah Nakaš", domovima zdravlja, Zavodu za sportsku medicinu, Zavodu za medicinu rada, Zavodu za zdravstvenu zaštitu žene i materinstva. Štrajk je počeo jutros u 7.30 sati.\nTagovi: ljekari doktori Sarajevo Kanton Sarajevo štrajk Vlada KS\nPostignuto rješenje / Historijski dan za ljekare u TK: Potpisan granski kolektivni ugovor\nTuzla / Trg Slobode: VIše od 1.000 doktora najavilo otkaz\nPotpuni sumrak / Ljekari u Tuzlanskom kantonu prijete kolektivnim otkazom


Staće radovi na mostu Zemun-Borča ukoliko uzmu „Mačvu“ - www.lobi-info.rs\nBojan K. 7. maja 2014., 08:15 3.2k Views\nOd nekadašnjih 90 fabrika za proizvodnju građevinskog materijala u Srbiji ostalo je samo 16 koje rade četvrtinom kapaciteta.\nDomaća industrija građevinskog materijala ne može da opstane bez pomoći države te su joj potrebne olakšice u vidu izdavanja građevinskih dozvola i povoljnih kredita kako ova godina ne bi prošla bez infrastrukturnih objekata.\nSituaciju otežava i dodatni problem tendera, koji se uglavnom prilagođava stranim firmama, kao i nepostojanje Zakona o inspekcijama.\n„Mi moramo da imamo jedan koordiniran vrhunski zakon o inspekcijama koji će neke podizvođače, pa čak i one iz inostranstva, načini socijalno odgovornima da radnike plaćaju po granskom kolektivnom ugovoru za građevinarstvo Srbije. Na primer, došao je vlasnik iz Belgije i tamo je jedan građevinski radnik plaćen za satnicu minimum 13 evra a kod nas u Srbiji je jedan evro„, rekao je predsednik Sindikata građevinarstva Dušan Vuković.\nAko uzmu „Mačvu” staće radovi na mostu Zemun-Borča\nStručnjaci smatraju da srpsko građevinarstvo mora da sačuva specijalizovana preduzeća.\n„Mi smo jedina firma u Srbiji koja izvodi hidrograđevinske radove na vodi. Ako brod ‘Mačva’, koji se sada nalazi kod Kineskog mosta, bude oduzet ovih dana, svi radovi na mostu kada su u pitanju pristupne saobraćajnice, biće automatski prekinuti“, kaže Vladimir Bajić iz Preduzeća za vodne puteve „Ivan Milutinović PIM“.\nPrethodna objava EDB najavio isključenja struje u Borči i Krnjači\nSledeća objava „LOBIraj i ti“: Prijavite nam veću brojnost komaraca


Pančevo raspisalo javni poziv za podnošenje zahteva za dodelu besplatnih dečjih autosedišta -\nGrad Pančevo je i ove godine raspisao javni poziv za dodelu besplatnih dečjih autosedišta, a obuhvaćeni su roditelji čija su deca rođena u drugoj polovini 2019. i tokom 2020. godine.\nRoditelji ili staratelji sa teritorije grada Pančeva čija su deca rođena drugoj polovini 2019. godine i u 2020. godini (od 1. jula 2019. godine do 31. decembra 2020. godine) potrebno je da podnesu zahtev za dodelu besplatnih dečjih autosedišta za putnička vozila.\nAutosedišta su iz grupe 1, 2 i 3 za prevoz dece od 9 do 36 kilograma.\nObrazac prijave (prijavni formular) po javnom pozivu za dodelu autosedišta za putnička vozila nalazi se na sajtu Gradske uprave, kao i spisak potrebne dokumentacije i kompletan tekst poziva u kojem su navedeni uslovi koje je potrebno da ispune roditelji kako bi stekli pravo na besplatna autosedišta.\nRelated tags : autosedišta za bebebesplatna podela autosedištadečja autosedištajavni pozivpančevo\nPešačke staze u naselju Strelište u Pančevu pripremaju se za asfaltiranje\nIzložba članova Udruženja likovnih umetnika Pančeva 7. avgusta u Muzeju\n4. avgusta 2021.0360\n25. februara 2021.0382\n6. jula 2022., 09:52


Cinnovation group 15. avgusta počinje gradnju pogona u Rumi - Do kraja 2016. posao za 166 radnika, investicija procenjena na 8,5 mil EUR - Edukaplus\nCinnovation group 15. avgusta počinje gradnju pogona u Rumi – Do kraja 2016. posao za 166 radnika, investicija procenjena na 8,5 mil EUR\nDošlo je vreme da počne izgradnja fabrike nepalske kompanije Cinnovation group u radnoj zoni Rumska petlja, u kojoj će se proizvoditi nudle, supe i druge vrste testenina.\nPredsednik opštine Ruma Slađan Mančić održao je sastanak sa predstavnicima ove kompanije na kojem je još jednom potvrđeno da će ubrzo početi i prva zapošljavanja.\nU ovoj fabrici radiće 409 radnika, vrednost investicija procenjena je na 8,5 mil EUR, a računa se da će u naredne tri godine investicije porasti na preko 13 mil EUR.\nČelnik rumske opštine objašnjava da su predstavnici nepalske kompanije za proizvodnju testenina potvrdili da izgradnja pogona počinje 15. avgusta.\n– Bez obzira što je završetak izgradnje fabrike projektovan za februar 2017. godine, ova kompanija će već od septembra početi sa prijemom radnika. Oni će do kraja ove godine zaposliti 166 radnika, jer je to jedan od uslova za dobijanje subvencija Vlade Srbije – objašnjava Mančić.\nIstiče i da je pre nekoliko dana nova grupa radnika koja će raditi u francuskoj kompaniji Hutchinson, koja planira otvaranje novog proizvodnog pogona u Rumi, otišla u Poljsku na obuku, dodajući da su u obavezi da do kraja naredne godine zaposle 200 ljudi.\n– Za prvih sedam meseci rada ove kompaniji u Rumi već je zaposleno preko 200 radnika. Bukvalno svaki vikend jedna grupa ljudi odlazi u Poljsku na obuku. Ono što je još bitnije jeste da su oni već počeli izgradnju druge fabrike, a posao u njoj dobiće 400 ljudi – rekao je Mančić dodajući da se vode razgovori sa još nekoliko investitora koji će pored smanjenja stope nezaposlenosti u rumskoj opštini, uticati povoljno na ukupni razvoj ovog područja.


Nove članice sa Zapadnog Balkana u EU će ući pojedinačno, po zaslugama - Dijalog.net\nNaslovna Politika Nove članice sa Zapadnog Balkana u EU će ući pojedinačno, po zaslugama\nNove članice sa Zapadnog Balkana u EU će ući pojedinačno, po zaslugama\nBrisel, 8. januar 2018. – Evropska komisija stavila je do znanja da će nove članice sa Zapadnog Balkana u EU ući pojedinačno po zaslugama, ali da se svim zapadnobalkanskim partnerima pruža podrška u reformama i naporima da uđu u EU.\nPortparol Evropske komisije je rekao da će EU u idućih osam-devet meseci odlučiti kako će postupiti u odnosu na svaku od zapadnobalkanskih zemalja pojedinačno.\nOn je rekao da će Evropska komisija i EU u idućih osam do devet meseci odlučiti “kako će postupiti u odnosu na svaku o tih (zapadnobalkanskih) zemalja pojedinačno”.\nNa pitanje novinara u kojoj meri je proces proširivanja tehničko, a koliko je to političko pitanje i može li EU i Komisija podstaći i podržati bugarsko predsedništo Unije da se tome da jači zamajac, Šinas je predočio da će jasniji odgovor moći da se sagleda pošto predsednik i komesari Evropske komisije u Sofiji 12. januara budu razgovarali o svim temama bugarskog predsedavanja poslovima EU u idućih šest meseci, preneo je Euractiv.\nPredhodno Konkurs Youth Heroes: Priznanje za mlade heroje Srbije\nSledeće ‘’Druga strana svega’’ pred valjevskom publikom\nTop Tags Pravosuđe OCD mladi vladavina prava Evropska unija Vlada Republike Srbije Evropska komisija Društvo Srbija i Evropska unija Politika mediji evropske integracije lokalna samouprava konkurs Civilno društvo


PgyTech Monitor Hood plastika za zaštitu kontrolera od sunca za DJI kontroler cena, cene Srbija, prodaja Beograd Novi Sad Niš\nPgyTech Monitor Hood plastika za zaštitu kontrolera od sunca za DJI kontroler cene\nEPonuda nije internet prodavnica već Vam omogućava da brzo i lako nađete PgyTech Monitor Hood plastika za zaštitu kontrolera od sunca za DJI kontroler po najjeftinijoj ceni. Naš cilj je da kupci budu što bolje informisani o ponudi PgyTech Monitor Hood plastika za zaštitu kontrolera od sunca za DJI kontroler na tržištu Srbije. Vrlo lako nalazite željeni proizvod za kategoriju Dronovi cene, ne morate da lutate od sajta do sajta za PgyTech Dronovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za PgyTech Monitor Hood plastika za zaštitu kontrolera od sunca za DJI kontroler sa PRODAVCEM. EPonuda ne može da garantuje potpunu tačnost specifikacije i slika za PgyTech Monitor Hood plastika za zaštitu kontrolera od sunca za DJI kontroler. Pre kupovine, podatke za PgyTech Monitor Hood plastika za zaštitu kontrolera od sunca za DJI kontroler proverite na sajtu PROIZVOĐAČA.


Kako da forsirate Android telefon da preuzme novi update - Baguje.COM\nKada se pojave nove verzije Android operativnog sistema, mobilni provajderi moraju da je prerade za svoje korisnike. Kada se i to desi, onda se update šalje preko sistema koji po nekad sporo ide. Ukoliko ste čitali koje sve novine donosi nova verzija a još uvek je nemate, a usput vam je mrsko čekati na red za update (nekad može da potraje) postoji kod koji možete uneti kako bi proverili da li postoje nove verzije za vaš OS. Sve što treba da uradite je da ukucate sledeći kod:\nNaravno, kada prekucate sledeći kod na vašoj tastasturi, dobićete brojke kao što vidite na slici iznad.\nSledeći članak Putin naredio vladi da pređe na programe otvorenog koda\nPrethodni članak Google predstavio 21 novi font za praznike


RTCG - Radio Televizija Crne Gore - Nacionalni javni servis :: Društvo :: Ostali bez pregleda zbog greške u sistemu / print=true\nPACIJENTI JUČE 24. 09. 2019. 07:06 >> 07:06 0\nOko 11.000 građana juče je odjavljeno iz zdravstvenog informacionog sistema Fonda za zdravstveno osiguranje, zbog čega značajan dio njih nije mogao da ostvari pravo na liječenje, jer ih kod izabranih doktora i u bolnicama nije bilo u evidenciji osiguranika, piše Dan.\nGrađanima su izabrani doktori saopštili daje riječ o problemu u Centralnom registru stanovništva (CRS), koji je u nadležnosti Ministartsva unutrašnjih poslova (MUP).\nBrojni građani, kako navodi list, kazali su da im u domovima zdravlja nijesu omogućeni ljekarski pregledi, jer ih nije bilo među registrovanim osiguranicima.\nDirektor Fonda za zdravstveno osiguranje Sead Čirgić kazao je za Dan da je došlo do zastoja u radu CRS-a, što je za posljedicu imalo odjavu određenog broja osiguranika sa zdravstvenog osiguranja.\nOn navodi da zajedno sa stručnjacima iz sektora informacionog sistema MUP-a pokušavaju trajno da riješe problem odjave osiguranika.\n"Baza osiguranika FZOCG jedan je od bitnijih registara u državi i kao takva predstavlja temelj funkcionisanja ukupnog zdravstvenog informacionog sistema. S obzirom na to da se podaci koje ona sadrži crpe iz nadležnih registara, kao što su CROO i CRS, od presudnog značaja je tačnost podataka koje nam dostavljaju nadležne institucije za vođenje ovih registara. Primijetili smo određene smetnje u funkcionisanju Centralnog registra stanovništva (CRS - u nadležnosti MUP-a), i u komunikaciji sa kolegama iz njihovog IT sektora pokušavamo da utvrdimo uzroke i iznađemo trajno rješenje za prevazilaženje ovog i sličnih problema", rekao je on.\nNavedeni zastoj u radu CRS-a za posljedicu je, kako je rekao, imao odjavu izvjesnog broja osiguranika sa zdravstvenog osiguranja, što je dalje značilo i nemogućnost elektronske obrade ovih pacijenata kroz integralni informacioni sistem zdravstva.\n"Brzom reakcijom i uvođenjem procedura za oporavak sistema koje je Fond obezbijedio uspjeli smo da sredinom dana podatke u bazi Fonda vratimo na pređašnje stanje, što će omogućiti dalju nesmetanu obradu odjavljenih pacijenata, bez trajnih ili značajnih posledica po zdravstveni sistem. Ujedno, Fond je trenutno prekinuo komunikaciju sa CRS-om do konačnog i trajnog rješavanja problema na strani sistema MUP-a, kako bi preduprijedili moguće probleme", objasnio je Čirgić.\nZa ljekove u 2020. traže 13 miliona eura više


Šta sve nije tačno u odgovoru Vlade Srbije Fridom hausu? - Istinomer\nNikolija Čodanović 17. 5. 2020.\nFridom haus, nevladina organizacija koja se između ostalog bavi i ocenom demokratije zemalja u tranziciji u koje spada i Srbija, našoj zemlji ove godine dodelila je nižu ocenu i po skali Srbija je iz druge od pet kategorija koje određuju stepen demokratije, pala u treću. Ovaj izveštaj po kome Srbija nije više polukonsolidovana demokratija, već oblik hibridnog režima, što nije bila od 2003. godine, izazvao je reakciju Vlade Republike Srbije.\nVlada je u odgovoru analizirala izveštaj Fridom hausa i „odbacila tvrdnje o demokratskom nazadovanju u Srbiji“.\nPrvo na šta je Kabinet premijerke Brnabić reagovao jeste da je prelazak neke zemlje sa demokratskog u nedemokratski način upravljanja dug period, te bi trebalo da se rezultati uporede i sa drugim istraživačima demokratije i uvideti da li su oni „detektovali takvu dramatičnu promenu“.\nOvde se Vlada pozvala na Indeks demokratije EIU (EIU Democracy Index), koji se objavljuje na godišnjem nivou i na periodični Bertelsmanov indeks (BPT Index).\n„Za razliku od izveštaja Fridom hausa Zemlje u tranziciji u 2020. godini, u kojem se navodi da je Srbija pretrpela dramatičan pad iz demokratije u tranzicioni/hibridni režim vladavine, niti EIU Democracy Index niti BPT Index detektuju takvu transformaciju u Srbiji“, piše u analizi Vlade, kao i to da se Srbija očigledno svrstava u demokratski režim „čija ocena je znatno iznad definisane granice neophodne za sklizavanje u kategoriju tranzicionih/hibridnih režima“.\n„Nijedan drugi indeks demokratije nije registrovao ili nagovestio takvo demokratsko „sklizavanje“ Srbije u hibridni režim vladavine u 2020. godini“, istakala je Vlada.\nMeđutim, Srbija je po Indeksu demokratije EIU u u poslednjim izveštaju „skliznula” za 5 mesta, ali jeste zadržala status „nepotpune demokratije”.\nIpak, politikolog Vujo Ilić navodi u svom tekstu za Peščanik da su relevantni indeksi demokratije i Barometar demokratije (Univerzitet u Cirihu), Varijeteti demokratije (Geteborg), Indikatori državnog upravljanja (Svetka banka), kao i IDEA (Stokholm).\n„Vrednosti za Srbiju se u svakom od ovih indeksa koji mere političke prilike i stanje demokratije u svetu bez izuzetka smanjuju. Umesto ubeđivanja autora jednog indeksa da greše, jer neki drugi indeks pokazuje drugačije, trebalo bi gledati širu sliku. Nije pitanje da li drugi indeksi trenutno drugačije klasifikuju Srbiju, već kada će je i oni spustiti u nižu kategoriju, ukoliko ne dođe do promena u upravljanju državom“, naveo je Ilić.\nNastavak analize izveštaja Fridom hausa od strane Vlade zasniva se i na indikatru o korupciji.\nadmin 9. 6. 2019.\n„To što je Srbija stavljena u kategoriju hibridnih režima jedino je posledica najmanjeg mogućeg pada rezultata po pitanju korupcije u izveštaju Zemlje u tranziciji za 2020. godinu. Da naglasimo, pored inidkatora o korupciji, koji je pokazao minimalan pad, svi drugi rezultati ostali su apsolutno isti – ipak, 2020. godine se Srbija više ne smatra demokratskim, već hibridnim/tranzicionim režimom“, navodi se u odgovoru Vlade.\nŠta se dešava sa korupcijom u Srbiji?\nVlada Srbije, kao i Fridom haus, oslanjaju se na informacije iz izveštaja Evropske komisije gde je ocenjeno da postoji „određeni nivo pripremljenosti za borbu protiv korupcije“, kao i da je Srbija ostvarila „ograničen napredak“.\nIpak, izveštaj na koje se obe strane pozivaju Evropska komisija je usvojila u maju 2019. godine, što se odnosi na rezultate koji su u većem delu ostvarni u 2018. godini. Tek u sledećem izveštaju Evropske komisije, analiziraće se rezultati 2019. godine, za koju je Srbija dobila nižu ocenu o korupciji, koja je uticala na promenu statusa.\nJoš jedna stvar koja se tiče korupcije je rezultat koji je objavljen u izveštaju koalicije PrEUgovor, na nju su se pozivali i Fridom haus, ali i Vlada Srbije.\n„PrEUgovor kolacija, objavila je izveštaj o monitoringu iz marta i septembra 2019. godine, oba su identifikovale mali ili nimali progres u implemetaciji reformi koje su povezane sa nezavisnošću sudstva, efikasnosti…“, navedeno je, između ostalog, u izveštaju Fridom hausa.\n„Ipak, čak i ovaj izveštaj ne potkrepljuje takve tvrdnje. Ovaj izveštaj navodi da je „generalno gledano, došlo do određenih poboljšanja u zakonodavnomo okviru za borbu protib korupcije“, ali nije došlo do poboljšanja u sprovođenju onog postojećeg iz marta 2019. godine, “ odgovorila je Vlada.\nOdgovor Vlade Republike Srbije je da pomenuti monitoring iz septembra 2019. godine govori o poboljšanju u zakonodavnom okviru, bez promena u pogledu primene, što dakle nije tačno.\nFridom haus je koristio nalaze iz izveštaja PrEUgovora iz septembra 2019. godine, u kom se konstatuje određeni napredak po pitanju izmene zakona za borbu protiv korupcije, ali takođe i da nije ostvaran napredak u primeni postojećih propisa, naveo je Nemanja Nenadić, programski direktor Transparentnosti u svom tekstu za Peščanik.\n„Vlada se nije osvrtala ni na navode i ocene iz samog ALARM izveštaja, na koje se Fridom haus sumarno pozvao – na primer o neizvršenim odlukama Poverenika za informacije, o propustima Agencije za borbu protiv korupcije, o nezakonitom održavanju v.d. stanja u javnim preduzećima i javnoj upravi, o realizaciji najvećih infrastrukturnih projekata kroz posebne zakone i međudržavne sporazume umesto kroz javne nabavke i drugo“ naveo je Nenadić.\nOsim, pogrešno protumačenih zaključaka, Vlada Srbije je u svojoj analizi iznela i očiglednu neistinu.\nU izveštaju Fridom hausa o Srbiji navedeno je i da je Savez sa Srbiju formirao „slobodni parlament“ u pokušaju da umanji legitimitet pravog parlamenta, ali da „slobodni parlament zaseda bez rezultata“.\nOvo je bio povod da iz Vlade usledi sledeći odgovor:\n„Nasuprot onome što autor tvrdi u Izveštaju takozvani „slobodni parlament“ ne postoji u Srbiji, niti je ikada „zasedao““.\nPredsednik Srbije Aleksandar Vučić je, takođe, porekao postojanje takozvane „slobodne skupštine“ u gostovanju na televiziji Hepi.\n„Ja stvarno ne znam gde je slobodni parlament. To moraju da budu neki vredni ljudi da bi zasedali makar i alternativno, ja to ne znam“ izjavio je tada Vučić.\nIpak, iako je to porekao i sam predsednik, činjenica je da se održalo paralelno zasedanje većeg dela opozicije u holu, odnosno da je alternativna skuština bila okupljena i zasedala van plenumske sale.\nNaslovna fotografija / Istinomer: Zoran Drekalović\ndemokratija fridom haus korupcija Vlada Republike Srbije


Podrška odbrani svetinja i iz Republike Srpske: Auto-litija krenula iz Trebinja - Sputnjik Srbija\n13:27 29 Septembar 2020\n13:09 23.08.2020 (osveženo 13:12 23.08.2020) Preuzmite kraći link\nVozači su nosili srpske trobojke, kao i transparente na kojima je pisalo „Ne damo svetinje“, a čule su se i rodoljubive pesme, prenosi RTRS.\n#Trebinje Nekoliko stotina vozila krenulo u auto-litiju ka Klobuku #NeDamoSvetinje\nFOTO: D. Čolović /RAS Srbija pic.twitter.com/TtgvE83suc\n— Akakije Akakijevič (@basxmacxkin) August 23, 2020\nGradonačelnik Trebinja Mirko Ćurić uputio je poruku jedinstva, istakavši da nisu za nerede i za mešanje u odnose drugih država, ali da mora da se zna da postoji sloga i zajedništvo.\n„Nije slučajno da idemo na Klobuk. To je mesto gde smo se zajedno borili u određenom trenutku kada je trebalo. Sloga je najbitnija, ne smijemo da dozvolimo bilo koja vlast da je u pitanju da se meša u odnose Srpske pravoslavne crkve. Poruka je jasna : Ne damo svetinje“, poručio je gradonačelnik Ćurić.\nNa Klobuku, spomen kapele je izgrađena u pomen na 162 borca crnogorsko hercegovačkih bataljona poginulih 1915. godine u borbama sa austrougarskim jedinicama.\nAleksandar Sarić iz inicijativnog odbora rekao je novinarima da je uz blagoslov Njegovog preosveštenstva vladike zahumsko-hercegovačkog Dimitrija narod Hercegovine organizovao auto-litiju kao podršku da se pošalje jasna poruka mira, ljubavi i bratske sloge.\nMeđu brojnim učesnicima današnje litije je i Snježana Ninković koja je istakla je da današnji skup mnogo znači, te da podržavaju braću u Crnoj Gori.\n„Uvek ćemo podržavati braću u Crnoj Gori. Ne damo svetinje“, rekla je Ninkovićeva novinarima.\nU februarskoj Svetovasilijevskoj litiji učestvovalo je više od 10.000 ljudi, koji su peške prešli put od Mrkonjića, rodnog sela Svetog Vasilija, do Trebinja.\nGrađani Srbije masovno pozdravljaju litiju do Crne Gore /video, foto/


7 koraka za potpunu transformaciju tela - Muški magazin - trendovi, fitness, lifestyle, saveti, devojke...\n2. Postavite cilj i plan\nPreporučuje se da date sebi dvanaest nedelja vremena za transformaciju. Ovo je najduži period posvećenosti koje jedna osoba može izgurati pre potrebe za pauzom. Programi transformacije neizbežno zahtevaju visok nivo discipline i pažnju posvećenu detaljima, koje mnogi ljudi oko vas možda neće razumeti.\nTakav fokusirani pristup možete zadržati tokom relativno kratkog perioda, jer niste robot. Kada budete planirali svoju transformaciju, preporučujemo vam da odaberete datume početka i kraja, tako da se oni poklope sa nekom prilikom za koju želite da izgledate najbolje. Bez jasno određenog datuma, većina ljudi koji drže dijete ne mogu da zadrže motivaciju i praktično nikada ne ostvare svoje ciljeve.\nPROČITAJTE SLEDEĆI TEKST: Švarceneger još jednom šokirao javnost svojom trening rutinom


Šabačka hitna pomoć juče je imala 35 intervencija u ambulanti i 8 izlazaka na teren. Dogodile su se dve saobraćajne nezgode i jedna tuča, a na sreću svi akteri su prošli sa lakšim povredama. Najčešće, kao i obično, pomoć hitne su tražili hronični bolesnici.\nDečak 13-godišnjak povređen je kao biciklista u saobraćajnoj nezgodi noćas i prebačen je u Urgentni centar, rečeno je u beogradskoj Hitnoj pomoći agenciiji Beta. Ovo se desilo sinoć oko 21.30, kod Muzeja "25 maj". Kako je navedeno, lekar na licu mesta je, prilikom pregleda konstatovao kontuzione povrede glave i da je dete svesno i komunikativno. Tokom


Vatikan: Optužbe lidera al-Qaide bez osnova\nVatikan je odbacio optužbe lidera al-Qaide Osame bin Ladena da je Papa Benedikt umiješan u novi ”krstaški” pohod kako bi se ismijao islam. Glasnogovornik Vatikana je danas rekao da takve optužbe protiv pape nisu ni nove, ni iznenađujuće, te da su optužbe da je papa podržavao objavljivanje stripova koji prikazuju proroka Muhameda potpuno bez osnova. On je dodao da je papa kritizirao takve stripove kada su se oni prvi put pojavili u danskim novinama 2005. godine.\nNaime, u audio-poruci postavljenoj kasno sinoć na web-stranicu povezanu sa al-Qaidom, glas za kojeg se navodi da je bin Ladenov, kaže da je objavljivanje stripova bila veća uvreda nego bombardiranje kuća sa ženom i djecom od strane zapadnih sila. Bin Laden kaže da su stripovi dio krstaškog pohoda protiv islama u kojem Vatikan ima veliku i važnu ulogu. Lider al-Qaide također upozorio EU da će biti oštro kažnjena za objavljivanje stripova.\nSatirični stripovi sa prorokom Muhamedom su ponovno objavljeni prošlog mjeseca u danskim novinama, uz obrazloženje da uredništva tih novina na taj način iskazuju predanost slobodi govora, nakon što je iz policijskih izvora saopćeno da je razotkrivena zavjera o ubistvu umjetnika koji je nacrtao te stripove.


Globalni program za nabavku vakcina za siromašne zemlje suočen sa brojnim problemima – Bankar.me\nGlobalni program za nabavku vakcina za siromašne zemlje suočen sa brojnim problemima\nDecember 18, 2020 Članci, COVID-19, PLANETA, SVE VIJESTI Leave a comment\nGlobalni program za nabavku vakcina za siromašne zemlje suočen sa brojnim problemima, uključujući i nedostatak finansija\nGlobalni program za isporuku vakcina protiv kovida-19 siromašnijim zemljama suočen je sa „izuzetno visokim“ rizikom od neuspjeha, usljed čega bi države u kojima žive milijarde ljudi ostale bez pristupa vakcina do kraja 2024. godine, navodi se u internim dokumentima.\nInicijativa Kovaks, kojom između ostalih upravlja Svjetska zdravstvena organizacija, je glavni globalni program za vakcinaciju u siromašnim i državama sa srednjim prihodima širom svijeta. Cilj programa je isporuka najmanje dvije milijarde doza vakcina do kraja 2021. godine za 20 odsto najranijivije populacije u 91 siromašnoj zemlji i državama sa srednjim prihodima.\nMeđutim u internim dokumentima, u koja je Rojters imao uvid, promoteri inicijative navode da je program suočen sa nedostatkom sredstava, rizicima u lancu snabdijevanja i složenim ugovornim aranžmanima koji prosto onemogućavaju ostvarivanje ciljeva.\nVakcinacija siromašnih tek 2024\n„Rizik od neuspjeha pri uspostavljanju uspješnog Kovaks programa je izuzetno visok“, navodi se u internom izvještaju podnijetom odboru Gavija, saveza vlada, farmaceutskih kompanija, dobrotvornih i međunarodnih organizacija koje organizuju međunarodne kampanje za vakcinacije. Gavi upravlja Kovaksom zajedno sa SZO.\nUkoliko program Kovaks bude neuspješan, ljudi u siromašnim zemljama bi mogli ostati bez pristupa vakcinama do 2024, navodi se u jednom od dokumenata. Rizik od neuspjeha je visok zbog toga što je program osnovan brzo, djelujući u „neistraženim teritorijama“, prenio je Rojters.\nGavi je prošlog mjeseca angažovao Sitigrup, američku multinacionalnu investicionu banku i korporaciju za finansijske usluge, kako bi im pružila savjet kako da se suoče sa finansijskim rizicima.\nBritanska agencija piše da se u jednom dokumentu od 25. novembra, koji je predočen odboru Gavija, navodi da najveći rizik za program poredstavlja odredba u ugovorima o snabdijevanju koja omogućava državama da ne kupe vakcine rezervisane preko Kovaksa.\nU dokumentu stoji da se na taj način stvara rizik od potencijalnog disbalansa između ponude i potražnje.\nNa pitanje o dokumentima, portparol Gavija je za Rojters kazao da su oni uvjereni da mogu ostvariti ciljeve. „Bilo bi neodgovorno ne procijeniti rizike za tako masivan i složen poduhvat, i izgraditi politike i instrumente za prevazilaženje tih rizika“, dodao je portparol.\nIZ SZO nijesu odgovarali na pitanja Rojtersa, a agencija ističe da su u prošlosti Gaviju prepuštali komentare u vezi sa programom Kovaks.\nVakcine za Kovaks još nisu odobrene\nPlanovi Kovaksa oslanjaju se više na jeftinije vakcine koje još nijesu dobile odobrenje regulatornih agencija, nego na vakcine Fajzer/BioNTeka i Moderne koje koriste skupljnu novu iRNK tehnologiju.\nKovaks je do sada postigao neobavezujuće ugovore o snabdijevanju sa AstraZenekom, Novavaksom i Sanofijem za ukupno 400 miliona doza, uz opciju narudžbine nekoliko stotina miliona dodatnih doza, stoji u jednom od dokumenata.\nMeđutim, ove tri kompanije su suočene sa odlaganjem u ispitivanjima zbog kojih bi odobrenje regulatornih agencija mogle dobiti tek u drugoj polovini 2021. godine ili čak kasnije.\nTo bi takođe moglo povećati finansijske potrebe Kovaksa. Finansijske pretpostavke Kovaksa su zasnovane na prosječnoj cijeni od 5,20 dolara po dozi, navodi se u jednom od dokumenata.\nFajzerove vakcine koštaju između 18,40 i 19,50 dolara po dozi, dok Modernina vakcina košta izmešu 25 i 37 dolara. Kovaks nije sklopio dogovor ni sa jednom od ove dvije kompanije. Niti kao prioritet stavlja investiranje u hladne lance distribucije u siromašnim zemljama, koji su neophodni za Fajzerovu vakcinu, budući da i dalje očekuje da će uglavnom nabaviti vakcine koje zahtijevaju konvencionalno skladištenje, prenosi Rojters sadržaj dokumenata.\nRanije ove nedjelje, jedan visoki zvaničnik SZO kazao je da je agencija u pregovorima sa Fajzerom i Modernom kako bi uključila njihove vakcine u program po posebnoj cijeni sa siromašne zemlje koja bi mogla biti niža od aktuelne cijene na tržištu.\nŠirom svijeta u toku je rad na drugim vakcinana i Kovaks želi da proširi svoj portfolio kako bi uključio vakcine iz drugih država.\nBogate zemlje, koje su rezervisale većinu trenutno dostupnih zaliha vakcina, takođe planiraju da doniraju višak siromašnim državama, ali nije jasno da li će to činiti preko Kovaksa.\nKako bi ispunili cilj vakcinacije najmanje 20 odsto populacije i siromašnijim zemljama sljedeće godine, iz Kovaksa kažu da im je potrebno još 4,9 milijardi dolara pored 2,1 milijarde koliko su do sada prikupili.\nUkoliko cijene vakcina budu više od predviđenih, ako snabdijevanje bude kasnilo ili dodatna sredstva ne budu prikupljena, program će se suočiti sa krahom, navodi se u dokumentima.\nDo sada, Britanija i države Evropske unije su glavni donatori Kovaksa, dok se Sjedinjene Države i Kina nijesu finansijski obavezale. Svjetska banka i druge multilateralne finansijske institucije nude jeftine kredite siromašnim zemljama kako bi im pomogle da kupe i distribuiraju vakcine preko Kovaksa.\nProgram izdaje vakcina obveznice koje bi mogle prikupiti čak 1,5 milijardi dolara sljedeće godine ukoliko donatori pristanu da pokriju troškove, navodi Gavi u izvještaju. Kovaks takođe dobija sredstva od privatnih donatora, uglavnom od Fondacije Bil i Melinda Gejts.\nMeđutim, čak i u najboljim finansijskim uslovima, Kovaks bi se mogao suočiti sa neuspjehom zbog nesrazmjernih finansijskih rizika izazvanih složenim procesom sklapanja dogovora.\nKovaks unaprijed potpisuje ugovore o kupovini sa kompanijama koje treba da isplate donatori ili države kojima će vakcine biti proslijeđene, a koje mogu da ih priušte.\nMeđutim, prema odredbama u Kovaks ugovorima, države mogu odbiti da kupe unaprijed naručene zalihe ukoliko se odluče za druge vakcine, ili ukoliko uspiju da ih dobiju preko drugih programa, brže ili po boljoj cijeni.\nProgram se takođe može suočiti sa gubicima ukoliko države ne budu mogle da plate narudžbine, ili čak ukoliko brzo dođe do izgradnje kolektivnog imuniteta, usljed čega vakcine više ne bi bile potrebne, navodi se u izvještaju Sitigrupe, koja je predložila izmjenu ugovor kao način za suzbijanje tog rizika.\nPOJMOVIkovaks vakcina Covid-19 vakcina koronavirus\nPrevious Oglasi za posao: Hipotekarna banka zapošljava Direktora filijale u Budvi\nSljedeći Naslovne strane dnevnih novina za 18. decembar


Dan Padeja – tradicija koja čuva istoriju | Ki Fokus Dan Padeja – tradicija koja čuva istoriju – Ki Fokus\nDan Padeja – tradicija koja čuva istoriju\nSvečana sednica povodom obeležavanja Dana Padeja, sela u opštini Čoka, održana je u četvrtak, 21. decembra 2017. godine. Tom prilikom, za Focus media pro predsednik Mesne zajednice Padej Tibor Nađ naglasio je da se ove godine slavi 94 godine od ujedninjenje Padeja, a ovogodišnja manifestacija počela je projektom pod nazivom „Mirisi prošlosti“.\n„Mađarski i srpski Padej ujedinili su se 21. decembra 1923, a to je jedan simboličan datum vredan obeležavanja. Mi danas živimo u vremenu tolerancije, tako da je Padej 21. decembra svečanom sednicom obeležio 94 godine ujedinjenja, gde su podeljena priznanja udruženjima koja egzistiraju u Padeju, a tradicionalnim novogodišnjim vašarim i vatrometom otvoren je doček Božića i nove 2018. godine, gde su najmlađima podeljeni novogodišnji paketići. MZ Padej podelila je deci Padeja ukupno 350 paketića“, rekao je Tibor Nađ.\nNa svečanoj sednici, predsednik MZ pozvao je sve predstavnike udruženja na još jaču saradnju, kako bi zajedničkim snagama unapredili razvoj sela. Isakao je da je potrebno da se udruženja aktiviraju i da više učestvuju u radu saveta MZ.\n„Zajedno bismo mogli puno stvari da rešimo koje su ostale nerešene u 2017. godini, da poboljšamo život našim sugrađanima i udruženjima“, rekao je Nađ uz napomenu da ni Padej nije isključen iz trenda odlaska ljudi sa sela. A kao jedan od problema koji muči Padejčane, istakao je puteve u koje je potrebno ulagati.\nKao primer zajedničkog rada, Udurženje žena „Sunce“ i MZ Padej, u duhu tradicije, i ove godine su organizovali novogodišnji vašar, a paketiće su dobila deca do 15 godina. Predsednik MZ Padej dodao je na kraju da je potrebno ulagati u najmlađe, jer su oni naša budućnost. Svečanu sednicu svojim prisustvom uveličali su predsednici drugih mesnih zajednica, lokalne samouprave i svih udruženja iz Padeja.\n← Čoka: Usvojen budžet za 2018. godinu\nNovogodišnji vašar počeo, muzički program svakog dana →


Čeferin je slovenačkom listu Večer odgovarao na brojna pitanja, među kojima je posebno interesantno bilo da li postoji mogućnost da UEFA primi 56. člana, baš u trenutku kada je u centru pažnje politička situacija u Španiji i katalonski referendum.\n"Bilo kakav odgovor na ovo pitanje bi se smatralo štetnim. Izmenili smo Statut sa jasnom objavom da države koje priznaje većina zemalja članica Ujedinjenih nacija mogu da se prijave za članstvo u UEFA", rekao je Čeferin za Večer.\nNovi Statut uveden je baš posle ulaska kosovskog saveza u UEFA, sa izmenom da članovi ranijeg da "u UEFA mogu da budu samo Savezi čije su zemlje članice UN", ali je uprkos tome tzv. Kosovo dobilo mesto u UEFA, kasnije i u FIFA, i tako naknadno izborilo da se takmiči u kvalifikacijama za Svetsko prvenstvo u Rusiji naredne godine.\nOn je ponovio da moraju da se nametnu određena ograničenja kako bi se sprečila ogroman jaz između bogatih i siromašnih klubova i najavio uvođenje "takse na luksuz".\n"Fudbal je definitivno proizvod koji generiše ogromnu prodaju. Ekonomski razlozi postepeno povećavaju svoju cenu, ali to po sebi nije problem. Finansijski propisi o fer-pleju (FFP) su dobro funkcionisali do sada, ali moramo više da uradimo kako bi se zaustavio rast razlike između najvećih klubova i ostalih", kazao je Slovenac, po profesiji pravnik, otkrivši da postoji ideja i da se ograniči i broj igrača po klubu i dao primer da jedan velikan ima čak 103 fudbalera pod ugovorom.\nZakon Evropske unije onemogućuje uvođenje ograničenja zarada, ali Čeferin uverava da će o tome pričati sa predstavnicima EU.\nOn je reagovao na izjavu nemačke kancelarke Angele Merkel koja je pozvala UEFA i FIFA da uspostave veću ravnotežu u fudbalu, istakavši da je veoma poštuje Merkel, iako ne ceni mnogo političara.\n"Merkel smatram kao razumnu ženu iz polike. Ipak, sa jedne strane politika nas podseća na činjenicu da bi Evropa trebalo da bude slobodno ekonomsko tržište, a sa druge da budemo produktivni. Moraćemo svi zajedno da se suočimo sa problemom ako želimo da budemo uspešni".\nNaglasio je i da je neophodno jačanje vrednosti solidarnosti i uzajamnosti, što je jedan od glavnih ciljeva UEFA. Upravo iz tog razloga Čeferin je nedavno posetio Kamp za izbeglice u Jordanu.\nDodao je i da su tokom njegovog mandata na čelu UEFA klubovi dobili mesto u Izvršnom odboru, uskoro će i nacionalne lige, što je nazvao "prekretnicom u istoriji upravljanja evropskim fudbalom".


Home»Saopštenja»EkoManifest ove godine onlajn zbog pandemije koronavirusa\nBy Media & Reform centar 14/05/2021 Updated: 21/05/2021 Nema komentara2 Mins Read\nEcoHub, omladinska ekološka organizacija koja nekoliko godina unazad radi na podizanju svesti o važnosti očuvanja i zaštite životne sredine, organizuje virtuelno ekološko putovanje u trajanju od nekoliko časova, na kom vas čeka jedinstven, originalan i kreativno osmišljen sadržaj u vidu igara, praktičnih pokaznih radionica, kvizova i dinamičnih prezentacija. Događaj će biti održan 22. maja od 11 časova. Prijavljivanje je moguće putem linka ovde, dok je rok za prijavu 15. maj do 15 časova.\nGlavni deo manifestacije posvećen je deci, najmlađima iz vaše okoline, a podrazumeva interaktivne radionice o reciklaži, smanjenu otpada, upoznavanju sa različitim vrstama biljaka i životinja, brojnim vidovima zagađenja i prevenciji istog.\n“Ne brinite, ne čekaju ih suvoparne prezentacije već prava igra i praktične vežbe, zabava koja ima za krajnji cilj učenje, ali učenje koje će im postati navika! Pored toga, čekaju vas i zanimljivi govornici koji će, kroz kraće diskusije, otkriti tajne usvajanja zdravih navika i dati praktične savete kako da i one najmlađe iz svog života i okoline odmalena učite da vode računa o životnoj sredini. Dakle, sadržaj manifestacije je sveobuhvatan i sigurno će biti interesantan i starijima koji se budu našli ispred ekrana pored svoje dece/braće i sestara/unuka/rođaka/prijatelja“, navode iz organizacije.\nManifestacija pod nazivom EkoManifest, prvi put održana u maju 2019. godine u Beogradu, sa ciljem okupljanja građana i njihove dece, rođaka, prijatelja, i predstavnika organizacije, učenja kroz igru i zabavu i kvalitetne ekološke edukacije.


Haris Zahiragić tvrdi: Bogić Bogićević je pokazao da je genetski predodređen da bude gospodin! - Bolja Bosna\nHaris Zahiragić tvrdi: Bogić Bogićević je pokazao da je genetski predodređen da bude gospodin!\nObjavio: urednik 26 ožujka, 2021 BiH, Kanton Sarajevo\nNe smiruju se strasti nakon što je gospodin Bogić Bogićević zvanično rekao ne sarajevskoj vlasti i tako odbio poziciju gradonačelnika na koju je, nakon prethodnih trakavica, jednoglasno izlagan, a nakon što je na nastavku sjednice konačno okončan izbor za poziciju predsjedavajućeg Gradskog vijeća.\nSvoju opasko na navedena dešavanja dao je i Haris Zahiragić, zastupnika u Skupštini Kantona Sarajevo, a njegov post prenosimo u cjelosti:\n“Kako sam i najavljivao, gospodin Bogić Bogićević, nažalost, nije prihvatio kandidaturu za Gradonačelnika Sarajeva, ali i pokazao po ko zna koji put da je genetski predodređen da bude gospodin!\nKazao je i 3. historijsko NE, te na taj način označio skori kraj jednog primitivnog, neiskrenog i opasnog političkog projekta, a koji nakon skoro 3 godine improvizacija i spinovanja, konačno pokazuje svoje pravo lice.”


Ruma domaćin Svetskog prvenstva u savateu za juniore – SLOBODNA VOJVODINA\nU nedelju, 14. februara u hotelu “Park” u Rumi održane su redovne skupštine dva savate boks saveza, Srbije i Vojvodine, kojima su predsedavali Miodrag Rakić, predsednik Savate saveza Srbije i Miroslav Odžić, predsednik Savate saveza Vojvodine.\nNa dnevnom redu bile su redovne teme, usvajanje finansijskog izveštaja, izveštaj o radu saveza u protekloj godini i plan rada za tekuću.\nIpak, najvažnija tema je bilo Svetsko prvenstvo za juniore, koje će se u Rumi održati od 1. do 3. jula. Istovremeno će biti organizovan i Svetski kup za kadete.\nPredsednik Savate saveza Srbije, Miodrag Rakić, izvestio je prisutne članove o planu organizacije Prvenstva i istakao da svi nadležni organi stoje iza organizacije najvećeg događaja u savate boksu u kalendarskoj godini.\n“Imamo uveravanja od strane svih struktura da će pomoći i podržati ovo takmičenje. Veliki posao je pred nama, ali sam siguran da ćemo ga, kao i do sad,a uspešno odraditi”, rekao je Rakić.\nSrbija je jedna od retkih zemalja koja je u vreme pandemije organizovala velika takmičenja u borilačkim sportovima.


Iz Bundeslige u Cvajtu - Sportske novosti\nNaslovna Fudbal Transferi Fudbal Iz Bundeslige u Cvajtu\nIz Bundeslige u Cvajtu\nTalentovani turski fudbaler, Berkaj Ožčan odlučio je da svoju profesionalnu karijeru nastavi u redovima nemačkog drugoligaša – Hamburgera, saopšteno je i oficijalno od strane kluba.\n20-godišnji ofanzivni vezista je stigao u redove svog novog kluba u transferu vrednom 1.500.000 eura, koliko je na ime obeštećenja pripalo ekipi, Štutgarta. Turski reprezentativac se upravi Hamburgera obavezao na “vernost” do 30. juna 2023. godine.\n“Ovo je veliki klub koji ima fenomenalne navijače. Drago mi je što sam dobio priliku da se preselim u Hamburg. Želim da pokažem navijačima šta mogu da uradim i naravno da želim da pomognem HSV-u da dostigne svoj cilj i da se vrati u Bundesligu”, kazao je Ožčan.\nPrethodni tekstLukas Peri u redovima engleskog tima\nSledeći tekstHardenov niz će verovatni stati u petak


Sud u Rimu prihvatio garancije za privremenu slobodu oficira Ilije Brčića\nSud u Rimu nije prihvatio garancije Vlade Crne Gore za privremeno puštanje na slobodu oficira Vojske Crne Gore Ilije Brčića koji je uhapšen početkom novembra u Rimu na osnovu naloga hrvatskih vlasti i Interpolove potjernice koje ga terete za "ratne zločine u vrijeme dok je bio oficir JNA".\nAdvokat Luiđi Lanukara, branilac crnogorskog oficira Ilije Brčića, kazao je da je njegovom klijentu produžen pritvor i da sud u Rimu nije prihvatio garancije Vlade Crne Gore jer je smatrao da pružene garancije nisu dovoljno sigurne.\nOn je naveo da ima veliku podršku ambasade Crne Gore u Rimu, kao i da se nada da će izdejstvovati da Brčić bude prebačen u bolji zatvor najkasnije do pravoslavnog Božića.\nAdvokat Lanukara je dodao da je tim advokata koji brani crnogorskog oficira zahtijevao od italijanskih pravosudnih organa i da se Brčić prebaci u neki od zatvora u Italiji gdje su bolji uslovi.\nSNS saopštila je kako je podatak da italijansko pravosuđe nema povjerenja u garancije koje je Vlada Crne Gore dala za uhapšenog visokog oficira, „eksplicitna poruka nekim drugim osobama iz Crne Gore koja su interesantne Italiji i njenim sudskim organima“.\nOdluka suda u Rimu da ne prihvati garancije crnogorske Vlade da se oficir Ilija Brčić nađe na slobodi, "predstavlja šamar koji je vlast u Crnoj Gori zaslužila", ocijenjeno je danas iz Demokratske srpske stranke.\nOni navode da u DSS-u pretpostavljaju da je i validnost dokumenata koje je poslala Vlada Crne Gore "problematična, "što bi moglo opet da uputi na zaključak da crnogorska vlast pušta Brčića niz vodu".\nIlija Brčić, načelnik Odjeljenja za razvoj u Generalštabu Vojske Crne Gore, uhapšen je početkom novembra na aerodromu u Rimu na osnovu naloga hrvatskih vlasti i\nInterpolove potjernice koje ga terete za "ratne zločine, u vrijeme dok je bio oficir Jugoslovenske narodne armije".\nMinistarstvo odbrane Crne Gore ranije je saopštilo da nije znalo za optužnicu i presudu protiv Brčića.\nCrnogorski predsjednik Filip Vujanović zamolio je hrvatskog kolegu Stjepana Mesića da se obnovljeni postupak protiv Brčića osuđenog u Hrvatskoj za granatiranje Splita vodi u Crnoj Gori i da se brani sa slobode.


Manevrom u korist Prištine Mogerinijeva popravlja biografiju u zadnji čas - 17.08.2019, Sputnik Srbija\nManevrom u korist Prištine Mogerinijeva popravlja biografiju u zadnji čas\nOdluka odlazeće visoke predstavnice Federike Mogerini da na sastanak šefova diplomatije EU i zemalja kandidata za članstvo pozove i predstavnike Prištine uklapa... 17.08.2019, Sputnik Srbija\n11:13 17.08.2019 (Osveženo: 11:18 17.08.2019)\n© AFP 2021 / Thierry Charlier Šefica evropske diplomatije Federika Mogerini\nOdluka odlazeće visoke predstavnice Federike Mogerini da na sastanak šefova diplomatije EU i zemalja kandidata za članstvo pozove i predstavnike Prištine uklapa se u poslednje saopštenje Kvinte, smatra diplomata Zoran Milivojević.\nMogerinijeva je, kako saznaje list „Novosti“, odlučila da pozivnicu za sastanak u Helsinkiju 29. i 30. avgusta pošalje i šefu diplomatije privremenih institucija Prištine Bedžetu Pacoliju, uprkos tome što jedan broj država-članica EU ne priznaje Kosovo kao nezavisnu državu i što nijedna od zemalja-članica to od nje nije tražila.\nOvi sastanci se inače održavaju u takozvanom gimnih formatu, odnosno — ispred učesnika je navedeno samo ime i prezime, bez državnih obeležja.\nMinistar spoljnih poslova Srbije Ivica Dačić je naveo da je reč o presedanu i istakao da je prvi put u praksi pozvana teritorija koja je daleko od statusa kandidata za članstvo u Evropskoj uniji.\nKomentarišući potez koji je Federika Mogerini povukla na samom kraju svog mandata, diplomata dr Zoran Milivojević za Sputnjik kaže da je očigledno reč o manevru koji se uklapa u ceo dosadašnji „scenario“ pritisaka na Srbiju i nastojanja da se Beograd prelomi i da prizna Kosovo kao nezavisnu državu.\n„Mogerinijeva je, očigledno, u toj funkciji, a ovaj njen potez se, na neki način, uklapa i u poslednje saopštenje zemalja Kvinte. Ona je na mestu šefice diplomatije EU izgubila sve političke kredite u vezi sa pregovorima Beograda i Prištine, jer se to završilo fijaskom, pa se njen posao može smatrati neuspešnim. Ovo sada je verovatno pokušaj da u zadnjem trenutku, na neki način, popravi svoju političku biografiju, ali se bojim da će to biti bezuspešno“, ocenjuje Milivojević.\nOn podseća da Federika Mogerini u ovom trenutku nema podršku ni aktuelne Vlade u Italiji, jer je imenovana u vreme Vlade bivšeg premijera Matea Rencija, pa sada nema podršku čak ni za kandidaturu za neku od pozicija u budućoj Evropskoj komisiji.\n© AP Photo / Manuel Balce CenetaDa li je Mogerinijeva promenom formata sastanka dovela Žozepa Borela, novog šefa diplomatije EU, pred svršen čin?\nDa li je Mogerinijeva promenom formata sastanka dovela Žozepa Borela, novog šefa diplomatije EU, pred svršen čin?\nOtežati posao nasledniku\nNa pitanje da li odlazeća šefica diplomatije EU, menjajući dosadašnji format sastanaka ministara spoljnih poslova zemalja-članica EU i zemalja kandidata, na neki način pokušava da veže ruke svom nasledniku Špancu Žozepu Borelu i da navede ga da i na buduće sastanke tog tipa poziva predstavnike Prištine, Milivojević kaže da tako nešto jednostavno nije moguće.\n„Status Kosova i Metohije je takav da ono nije, u bilo kojem smislu, kao država priznato i prihvaćeno na nivou EU, jer ga pet država-članica ne priznaju. Samim tim, EU kao organizacija ne može da ima stav o Kosovu, osim onog koji postoji po Rezoluciji 1244. Evropska komisija, kao organ EU, potpisala je sa Kosovom Sporazum o stabilizaciji i pridruživanju, ali Komisija potpisuje te sporazume i sa entitetima koji nemaju međunarodno-pravni subjektivitet. Dakle, Priština nema ugovor sa EU, već samo sa Komisijom“, primećuje Milivojević.\nKakva su očekivanja od Borela\nSrpski šef diplomatije Ivica Dačić rekao je da će se konsultovati sa predsednikom Aleksandrom Vučićem o tome da li se našoj zemlji „isplati“ da ide u Finsku na ovaj sastanak. Tim povodom Zoran Milivojević kaže:\n„Na svim regionalnim sastancima Kosovo je nastupalo po Sporazumu o regionalnom predstavljanju, sa zvezdicom i fusnotom gde je jasno da Kosovo nije država, da nema međunarodno-pravni subjektivitet i kapacitet. Na takvim sastancima je Beograd uvek učestvovao, prema tome u tom smislu je moguće učešće i na sastanku u Finskoj gde je planiran gimnih format. Međutim, ako je namera da se Kosovo tako na ’mala vrata‘ podigne na viši nivo od ovoga što ima u regionalnom smislu, politički bi to bilo rizično i ja mislim da bi Srbija na to morala odgovarajuće da reaguje i da to ne prihvati“, smatra Milivojević.\nUpitan kakav odnos novog šefa diplomatije Žozepa Borela Beograd može da očekuje po pitanju Kosova, Milivojević kaže da od njega treba očekivati maksimalno razumevanje za našu poziciju.\n„On mora da vodi spoljnu politiku koja se usaglasi na nivou svih članica EU, a to uključuje i naš slučaj, odnosno slučaj Kosova i Metohije. Takođe, u meri u kojoj EU bude i dalje posredovala između Beograda i Prištine, ono što se od Borela može očekivati je da u punom smislu uvažava međunarodno pravo, faktičko stanje da je Kosovo nepriznata država i da poštuje stav da EU u dijalogu posreduje kao statusno neutralna, bez obzira na pritiske i na navijače“, zaključuje Milivojević za Sputnjik.


Evropski izazovi: Balkan i sukob Mercrona i Orbivinija – Bankar.me\nJuly 13, 2018 EVROPA, SVE VIJESTI Leave a comment\nNa Samitu u Londonu balkanski lideri dobili su obećanje o većoj podršci Evropske unije, ali po mišljenju svjetskih medija to je daleko od dovoljnog da bi se zaustavio uticaj Rusije i Kine na tom području. No, Balkan nije jedini izazov za Brisel koji mora da nađe rješenje za jačanje populizma i slabljenje demokratije u Evropi.\nNezainteresovanost lidera iz regiona za činjenicu da na Samit nije uspio da dođe bivši britanski ministar vanjskih poslova Boris Džonson, koji je na dan njegovog početka podnio ostavku, predstavlja odgovarajuću metaforu, piše Financial Times u tekstu posvećenom skupu o Zapadnom Balkanu koji je održan u Londonu početkom sedmice.\n“Na samitu je bilo toplih riječi i dostojanstvenih inicijativa… Nakon dvije decenije čekanja, zemlje zapadnog Balkana gube vjeru da će im vrata EU ikada biti otvorena. U regionu etničkih i vjerskih podjela, koji se i dalje oporavlja od ratova iz devedesetih, to stvara realne opasnosti.“\nFinansijski dnevnik navodi i da to otvara vakum koji druge sile – Kina i Rusija – pokušavaju da popune.\n“Kina koristi svoju ekonomsku moć da se udvara bivšoj komunističkoj Evropi. Zemlje Zapadnog Balkana bile su među 16 zemalja centralne i istočne Evrope koje su pozvane na samit s Kinom u Bugarskoj prošle subote, gdje je Peking obećao ulaganja. Rusija, uprkos kulturnim i religioznim vezama s dijelovima regiona, više se oslanja na izazivanje problema.”\nCrna Gora optužuje Moskvu da je pokušala puč 2016. godine kako bi spriječila ambiciju bivše jugoslovenske republike da se pridruži NATO-u a Grčka je ove sedmice protjerala dvojicu ruskih diplomata zbog navodnih pokušaja da potkopaju sporazum Atine o imenu s Makedonijom, piše Fajnenšl tajms.\nList preporučuje EU da učini više kako bi povećala vlastiti uticaj u regionu.\n“Trebalo bi povećati veličinu svoje šargarepe i njihovog štapa. Ako se to ne uradi, istorijska prilika za stabilizaciju Balkana mogla bi se izgubiti – sa potencijalno tragičnim posljedicama.“\nCentralna Evropa – lekcija za liberale\nGardijan (The Guardian) u tekstu posvećenom porastu nacionalizma u Evropi navodi da nekoliko studija pokazuje da se nacionalistički stavovi, posebno anti-migracioni osjećaji, nisu mnogo promijenili u posljednjih 20 godina.\n“Dakle, pitanje nije odakle je došao nacionalizam, nego gde se krio sve ove godine. Šta je to u etno-nacionalizmu što privlači glasače, a što prije toga nije bilo? Da li je dovoljno ukazati na utjecaj finansijske krize 2008-2010 u kombinaciji sa šokom izazvanim izbjegličkom krizom?“ pita se britanski list.\n“Ovaj savez između nacionalista i liberala okončan je tokom jugoslovenskih ratova… Srpski lider Slobodan Milošević, bivši komunista, postao je omrznuti simbol nacionalizma nakon 1989. godine. Ne želeći da podijele taj epitet s njim, pro-nacionalni političari iz centralne i istočne Evrope, od kojih su većina bili anti-komunisti, povukli su se.“\n“Centralnoevropske države se osjećaju ugroženim ne zbog migranata (koji u stvari nisu spremni da se nastane u tim zemljama), već zbog praznine koju je u zajednicama ostavila ekonomska emigracija velikog broja njihovih građana u posljednjoj deceniji, stvarajući osjećaj kolektivnog gubitka u onima koji su ostali.“\nLiberalna Evropa još nije mrtva\nPopulizam zahvata srce Evrope, a oni koji se bore protiv toga moraju povratiti ideju nacije od nacionalista, ocjenjuje kolumnist Gardijana (The Guardian) Timoti Garton Eš.\n“Jedan od najpamtljivijih naslova knjige na engleskom jeziku je The Strange Death of Liberal England (Čudna smrt liberalne Evrope). Da li upravo svjedočimo čudnoj smrti liberalne Evrope,” pita se Garton Eš.\n“Postoji nova politička linija razdvajanja u Evropi, barem jednako važna kao i stara linija između ljevice i desnice. Na jednoj strani nalazi se tabor Merkron (Merkel-Macron), s druge strane, Orbvini (Orbán-Salvini).”\nIako postoje značajne razlike između njeečake kancelarke Angele Merkel i frnacuksog predsjednika Emanuela Makrona o pitanjima kao što je eurozona, oboje se zalažu za liberalna, evropska rješenja zasnovana na međunarodnoj saradnji unutar EU i globalno. Otuda Merkron.\nIako postoje značajne razlike između mađarskog premijera Viktora Orbana (Victor Orban) i italijanskog populističkog zamjenika premijera Matea Salvinija (Matteo Salvini), obojica zagovaraju neliberalna, nacionalna rješenja, žrtvujući, isključujući ili protjerujući etnički ili kuturno opredijeljene „druge“. Otuda Orbvini, pojašnjava autor teksta.\n“Trenutno, ekipa Orbvini je očigledno u usponu. Tim Merkron izgleda umorno kao njemački i španski fudbalski timovi na Svjetskom prvenstvu, neprestano igrajući svoj sistem, ali bez pogotka”.\n“Ne, ne vjerujem da smo svjedoci čudne smrti liberalne Evrope, ali moramo se pripremiti za dug i težak oporavak,“ napisao je Garton Eš.\nLagano slabljenje demokratije u Srednjoj Evropi\nKako populističke političke stranke unaprjeđuju svoje programe u Poljskoj, Mađarskoj i Rumuniji, pluralističke demokratske norme su potkopane, a klizanje prema autoritarnosti stvara put početnom autoritarizmu. Napad je usredsređen na vladavinu prava i njegov garant, nezavisno sudstvo, piše Vošington post (The Washington post).\n“U Poljskoj, vladajuća stranka Zakona i pravde već je preuzela kontrolu nad ustavnim sudom i nižim sudovima u zemlji i sada se preselila na čišćenje Vrhovnog suda, konačnog arbitra građanskih i krivičnih predmeta, kao i izbornih rezultata,” navodi list.\n“Njihova hrabrost je inspirativna, ali zaslužuju više od indiferentnosti Vošingtona i nemoći Brisela,” stoji u tekstu Posta.\nPOJMOVIBalkan Balkan i EU EU Evropska Unija zemlje zapadnog Balkana\nPrevious Za tri mjeseca niče višespratnica u centru Podgorice\nSljedeći Zeleno svjetlo za 83 milijarde dolara vrijedno Lindeovo preuzimanje Praxaira


Besplatni mamografski pregledi u Kliničkom centru Niš\nPočetak/Zdravlje/Besplatni mamografski pregledi u Kliničkom centru Niš\nVioleta Milićević24. aprila 2018.\nSve zainteresovane Nišlijke, starosti od 50 do 69 godina, od sutra pa sve do 7. maja, imaće mogućnost, da bez obzira na status zdravstvenog osiguranja, u specijalističkim ambulantama Centra za radiologiju KC Niš, potpuno besplatno obave mamografske preglede i na taj način, zahvaljujući inicijativi Uprave ove zdravstvene ustanove i Ministarstva zdravlja, provere svoj opšte zdravstveno stanje. Pored statičnog aparata za mamografiju niškog Kliničkog centra, pregledi će se obavljati i na mobilnom Mamografu, koji se nalazi u krugu starog dela KC Niš.\n„Ovim putem pozivamo sve naše sugrađanke, starosti između 50 i 69 godina, da već od sutra, 25. aprila dođu u Klinički centar, na šalter za zakazivanje ultrazvučnih pregleda, u starom delu Centra za radiologiju i da u najkraćem mogućem roku, ukoliko to ne bude ilo moguće odmah, obave mamografski pregled, a kod onih kod kojih budu indikovane promene, naši specijalisti radiće i dodatne pretrage“, istakao je dr Zoran Radovanović, generalni direktor KC Niš.\nPrema rečima nadležnih, pacijentkinje će moći da obave ovu vrstu skrining testiranja i bez zdravstvene knjižice, ali je potrebno da kod sebe imaju neki lični dokument i da prilikom zakazivanja ostave svoj kontakt telefon.\n„S’obzirom na to da je „tehnička“ propusna moć samog aparata 20 pregleda u toku dana, a pregledi će biti obavljani od 8 pa sve do 20 časova uveče, sem nedelje i prvomajskih praznika, cilj nam je da za ovih desetak dana pregledamo sve žene koje su bile na listi čekanja, a kojima su pregledi zakazivani najkasnije tri nedelje od datuma zakazivanja“, dodao je Radovanović.\nKako je planirano, pregledi će u niškom Kliničkom centru trajati od 25. aprila do 7. maja, nakon čega će mobilni mamograf ove zdravstvene ustanove, na inicijativu KC Niš i Ministarstva zdravlja, biti premešten u drugim zdravstvenim centrima u Srbiji.\nKlinicki centar Nis mamografski pregled Zoran Radovanović


Pobeda košarkaša Zlatibora (VIDEO) – ZoomUe\nby Zoran Đurović · 7 јануара, 2021\nČAJETINA – Košarkaši Zlatibora pobedili su ekipu Dinamika rezultatom 88:73 u zaostalom meču 11. kola Košarkaške lige Srbije na domaćem terenu u Čajetini i tako pobedom otvorili 2021. godinu.\nNajefikasniji kod domaćih bio je Nemanja Protić sa 20 poena, poen manje uz osam skokova protiv bivšeg kluba upisao je Dušan Kutlešić koji je zbog grča ranije izašao iz igre.\nU drugom poluvremenu se razigrao Dragoslav Papić ubacivši 14 poena, a centar Bojan Stanojević postigao je 12. Posle pauze zbog povrede ruke ponovo je zaigrao Aleksa Čabrilo.\nZlatibor je posle nešto više od mesec dana igrao na domaćem terenu i vezao dva trijumfa u Čajetini protiv Sloge i Dinamika.\nU narednom kolu, u nedelju 10. januara, Zlatibor putuje u Novi Pazar, a 13. januara dočekuje kragujevački Radnički.\nNext story Jelena Raković Radivojević: „Izazove ćemo savladati uz Božiju pomoć“ (VIDEO)\nPrevious story Dušan Drndarević iz Zlakuse prepešačio Solunski front (VIDEO)


u državama članicama EU i NATO, saopšteno je danas maturantima Gimnazije “Miloje Dobrašinović” iz Bijelog Polja koji su bili u posjeti Vladi Crne Gore, ministarstvima odbrane i vanjskih poslova i evropskih integracija kao i Ambasadi Mađarske u Podgorici.\nTokom boravka u Vladi, savjetnica premijera i šefica Biroa za saradnju sa građanima Valentina Radulović Šćepanović je gimnazijalcima ispričala o razvoju ove institucije kroz istoriju, a pojasnila im je i nadležnosti ministarstava koja su danas dio Vlade Crne Gore. Radulović-Šćepanović je govorila i o priotitetima izvršne vlasti, te istakla da su evropske i evroatlantske integracije ključni spoljnopolitički ciljevi kojima se teži. Ukazala je i na ogromne uspjehe koje je Crna Gora postigla od dobijanja nezavisnosti, prije deset godina. Gimnazijalce su zanimala aktuelna pitanja, prije svega, iz oblasti rada i socijalnog staranja.\nSa bjelopoljskim gimnazijalcima u Ministarstvu odbrane razgovarao je pukovnik dr Mehmedin Tahirović, načelnik Službe za odnose sa javnošću i protokol. Pukovnik Tahirović je predstavio gimnazijalcima strukturu i funkcionisanje Ministarstva odbrane i Vojske Crne Gore i govorio o njihovoj izgradnji u procesu evroatlantskih integracija. Takođe, upoznao ih je i sa mogućnostima koje Ministarstvo odbrane nudi mladima kada je u pitanju školovanje na inostranim vojnim akademijama i najavio organizovanje Ljetnjeg vojnog kampa za mlade u julu 2016. godine. Govoreći o značaju članstva u NATO za Crnu Goru, pukovnik Tahirović je istakao da NATO daje mogućnost malim zemljama poput Crne Gore da aktivno učestvuju u donošenju odluka značajnih za njihovu nacionalnu bezbjednost, kao i za važna pitanja u međunarodnoj zajednici.\nNakon Ministarstva odbrane, maturanti su posjetili Ministarstvo vanjskih poslova i evropskih integracija gdje su ih dočekali nacionalni koordinator za NATO Vesko Garčević i šef Diplomatskog protokola Ljubiša Perović. Srednjoškolci su imali priliku da čuju o organizaciji i načinu rada MVPEI, kako u sjedištu u Podgorici tako i u diplomatskim predstavništvima u Evropi i svijetu. Naučili su o specifičnostima bilateralnih, multilateralnih i konzularnih poslova, a dobili su i odgovore na pitanja šta je sve potrebno za rad u ovom Ministarstvu. Gimnazijalci su posjetili i Generalni direktorat za NATO i politiku bezbjednosti i informisali se o specifičnostima koje ova oblast nosi u međunarodnim odnosima.\nPosjetu su nastavili sastankom u Ambasadi Mađarske gdje ih je ugostio ambasador Kristijan Poša koji im je govorio o svojoj državi, njenim kultrunim i načunim potencijalima, nakon čega se osvrnuo na privredne veze između Crne Gore i Mađarske. U tom kontekstu, a s obzirom na to da je Mađarska NATO kontakt država, ambasador Poša je istakao da strane investicije dolaze samo onamo gdje je garantovana bezbjednost, čemu u velikoj mjeri doprinosi članstvo u Alijansu.\nNakon sastanka u Ambasadi, bjelopoljski maturanti su posjetili Nacionalni park Skadarsko jezero.\nPosjeta je realizovana pod pokroviteljstvom Komunikacionog tima Savjeta za članstvo u NATO, Opštine Bijelo Polje i Nacionalni parkovi Crne Gore. Ideja za dolazak je potekla od samih gimnazijalaca nakon posjete ambasadora Poše njihovoj školi, tokom nedavno održanog NATO Info dana.


Nije realno da učenici do šestog razreda u ovom momentu pređu na onlajn nastavu – GM Press\nRedakcija 26 oktobra, 2021\t0 Komentara\nRužić je za RTS izjavio da smatra da „nije realno da deca predškolskog uzrasta i da učenici i do petog i šestog razreda u ovom momentu bez vanredne situacije pređu na onlajn nastavu jer je osnovno pitanje ko će čuvati tu decu”.\nPovodom reformi u obrazovanju, odnosno usklađivanjima sa standardima Evropske unije, Ružić je rekao da je EU za te namene sa više od 100 miliona evra podržala „reformu svih nivoa obrazovanja u Srbiji”, kao i da je u okviru toga obezbeđena podrška za uvođenje dualnog obrazovanja, u kome trenutno učestvuje oko 10.000 učenika i više od 800 kompanija.\nRužić je dodao da se najznačajnije reforme odvijaju zahvaljujući podršci EU, koja je i najveći donator u oblasti obrazovanja.\n„Želimo da sebe pozicioniramo u akademskom i obrazovnom svetu na način koji će korespondirati sa najmodernijim sistemima u Evropi”, rekao je Ružić.\nŠef delegacije EU u Srbiji Emanuel Žiofre je rekao da „obrazovanje mora da bude prilagođeno vremenu, i da se obrazovanje menja jer mora da se prilagođava potrebama tržišta rada”.\n„Obrazovanje treba da bude i visokokvalitetno i relevantno i zato moramo da inoviramo. EU je dala preporuke zemljama članicama, ali i Srbiji kao kandidatu”, rekao je Žiofre.\nPrema njegovim rečima, poglavlje 26 u pretpristupnim pregovorima je ono u ;kome je Srbija napravila „najveći napredak” i privremeno je zatvoreno uz ocenu „umerene pripremljenosti”, prenosi Beta.\nTags: ministar prosvete, online nastava, ucenici\nSrbija traži 6000 vozača a manjka ih i u svetu


Vojnovič pisao Bušu: Ishitrena odluka o Kosovu opasna po regionalnu bezbednost\nAmerički senator Džordž Vojnovič uputio je 10. oktobra pismo predsedniku Džordžu Bušu izražavajući zabrinutost zbog ishitrenih poteza ka rešavanju konačnog statusa Kosova. Kancelarija senatora Voinoviča je najavila da on planira da o tome razgovara sa državnim sekretarom\nKondolizom Rajs i savetnikom za nacionalnu bezbednost Stivenom Hedlijem.\n”Mogli bismo da se suočimo sa krizom na Kosovu ukoliko ne usporimo tempo i intenzivnije se ne angažujemo u odnosu na Srbiju i na kosovske Albance da bismo obezbedili da se konačno rešenje i sprovede,“ ukazuje senator Voinovič u svom pismu predsedniku Bušu. On naglašava da bi eventualna kriza na Kosovu omela medjunarodnu zajednicu i evropske saveznike Amerike i preusmerila već ograničene resurse koji su od kritičnog\nznačaja za uspeh u Afganistanu i Iraku.\nSenator Voinovič ukazuje da je u razgovorima sa najvišim američkim zvaničniicma, poput državnog sekretara Kodnolize Rajs i sekretara za odbranu Donalda Ramsfelda, izrazio zabrinutost da izaslanik UN za Kosovo Marti Ahtisari i Konakt grupa prebrzo hrle ka konačnom rešenju i da je insistiranje na roku do kraja ove godine opasno po regionalnu bezbednost. Senator Vojnovič napominje da slično mišljenje dele i grčki ministar inostranih poslova, predsednik Rumunije i parlamentarci iz\nHrvatske i Nemačke sa kojima je nedavno razgovarao.\nDa bi se ostvarilo trajno i miroljubivo rešenje na Kosovu, potrebna je podrška kosovskih Albanaca, kosovskih Srba i vlade Srbije jer su oni ti koji moraju to\nrešenje da primene i ispoštuju, stoji u pismu senatora Voinoviča predsedniku Bušu.\n”Nekoliko puta sam ukazivao zvaničnicima vaše adminsitracije - državnom seketaru Rajs, državnom podsekretaru Niku Bernsu i pomoćniku državnog sekretara Denu Fridu - da moramo ispoštovati zaključke koje je specijalni izaslanik UN za Kosovo Kaj Ejde izneo u izveštaju generalnom sekretaru UN Kofiju Ananu u oktobru 2005., a koji su obe strane ocenile kao fer i uravnotežen,“ napominje senator Vojnović. On citira Ejdeovo\nupozorenje da ”ne bi trebalo postavljati veštačke rokove“ i da je ”progres u sprovodjenju standarda hitno potreban“, a upozorava i da bi nasilje moglo da bude verovatni ishod neobaziranja na te preporuke.\nPozdravljajući činjenicu da su premijer i predsednik Srbije nedavno posetili SAD, senator Vojnović kaže u svom pismu američkom predsedniku da treba učiniti više kako bi se pomoglo demokratskim snagama u Srbiji da prežive tekuću proces, i sprečilo jačanje radikalnih snaga. On poziva predsednika Buša da se -u interesu demokratije i stabilnosti - sačeka sa bilo kakvim odlukama o Kosovu dok se u Srbiji ne održe izbori.\nSenator Vojnović takodje poziva predsednika Buša na dodatne korake kako bi se Srbija uključila u matične tokove čime bi se odagnala percepcija da Zapad gura Srbiju u izolaciju. Izmedju ostalog predlaže uključenje Srbije u Partnerstvo za mir (PfP) istovremeno sa Crnom Gorom i BiH, zatim pristup Srbije Programu finansiranja stranih snaga (FMF) i Programu medjunarodne vojne obuke i obrazovanja (IMET).\nSenator Vojnović predlaže i neodložno pokretanje efikasnih programa infromisanja da bi se kosovskim Srbima - za koje kaže da strahuju za svoju budućnost, a mnogi spremni i na egzodus - objasnio statusni plan i činjenica da će uživati zaštitu i podršku medjuanrodne zajednice kroz čitav proces.\nNa kraju svog pisma senator Vojnovič poziva predsednika Buša da zahteva period prilagodjavanja nakon što plan za Kosovo bude usvojen i pre nego što Kosovo bude priznato kao nezavisna država. To razdoblje je nužno da bi se javnost upoznala sa činjeničnim stanjem, izgradilo poverenje na obe strane i postavili temelji koji treba da obezbede sprovodjenje sporazuma o Kosovu, stoji u pismu koje je američkom predsedniku uputio senator Džordž Voinovič.


Sarajevo prisluškuje Dodika!\nOdređene mjere koje podrazumjevaju i prisluškivanje predsednika RS po nalogu Tužilaštva Bosne i Hercegovine. Lider RS: Moje razgovore prati bar deset agencija\nBezbjednosne službe Bosne i Hercegovine prisluškuju predsjednika Republike Srpske Milorada Dodika, a nalog da se on stavi pod te mjere izdat je na osnovu zahtjeva tužilaštva u Sarajevu zbog istrage koja je pokrenuta, pišu "Novosti".\nPrema informacijama do kojih su "Novosti" došle, kao obrazloženje za ovaj potez navedeno je da se dokazi protiv Dodika ne mogu pribaviti na drugi način.\n1 U toku formiranje patriotskog blo...\n2 “Gardijan” u strahu od jake polic...\n3 Brojne čestitke i poruke povodom...\n4 Republika Srpska slavi 26. rođendan\n5 U febuaru razgovori i rješenja o...\nZa "Novosti" je tu informaciju potvrdio i Dodik.\n"Dobio sam obavještenje od suda u Sarajevu da se protiv mene preduzimaju mjere prisluškivanja, jer znam da moje razgovore prati bar deset agencija. Međutim, ovdje je riječ o tome da neki sud Bosne i Hercegovine preduzima j protiv predsjednika Republike i to je problematično. Ali meni to više nije problem, čak me pomalo i zabavlja. Ne znam ni zašto me prisluškuju, kada ja otvoreno kažem da se zalažem za samostalnu Republiku Srpsku", rekao je Dodik za "Novosti".\nOn kaže da ga pokretanje istrage protiv njega ne iznenađuje, jer je to postalo uobičajena praksa.\n"Kad god neko napiše da je Dodik kriminalac, tužilac otvori istragu. Ja sam najprogonjeniji čovjek u Bosni i Hercegovini. Ne znam zašto je sud poslao obavještenje o tome, ali pretpostavljam da su se bojali da ne saznamo na drugi način i da se to pretvori u veliki problem. Ovako mogu da kažu — eto, obavjestili smo vas", rekao je Dodik.\nBudžet za narednu godinu oko 3,2 milijarde KM\nTrasa brzog puta istočnim dijelom Srpske - strateški interes (FOTO/VIDEO)\nGeneral Ratko Mladić osuđen na doživotni zatvor\nOgnjen Tadić formira stranku!?


Sanja Mehmedović, 01/09/2020\nMinistar spoljne trgovine i ekonomskih odnosa BiH Staša Košarac izjavio je nakon sastanka sa predstavnicima Koordinacije udruženja peradara u BiH da treba učiniti sve da se zaštiti domaća proizvodnja peradi i smanji uvoz, te obezbijedi izvoz konzumnih jaja na tržište EU.\n“Nema hrane, niti proizvoda koji je privilegovan u odnosu na neki drugi. U poljoprivrednom sektoru, koji je očigledno pogođen epidemijom virusa korona, treba da nađemo rješenja da bismo zaštitili domaću proizvodnju”, rekao je Košarac novinarima, nakon sastanka kojem je prisustvovao i direktor Kancelarije za veterinarstvo Ljubomir Kalaba.\nOn je naglasio da je cilj da se zaštiti domaći proizvođač i da prerađivački kapaciteti u Republici Srpskoj i Federaciji BiH otkupe primarnu proizvodnju, te da se sve to nađe na policama trgovačkih centara u Republici Srpskoj i Federaciji BiH.\n“Pokušaćemo da nađemo adekvatne mjere ne kršeći međunarodne ugovore. Razmišljam da Savjetu ministara, ukoliko ove administrativne mjere koje smo danas definisali ne daju određene rezultate, predložimo rješenja koja će značiti zabranu uvoza u BiH ili povećanje carinskih stopa”, naglasio je Košarac.\nPo njegovim riječima, time se pokazuje spremnost da se radi za domaću privredu, te bi to mogao biti nastavak dobrih politika koje su zastupali entiteti u okviru podsticaja za primarnu proizvodnju.\n“Covid 19 je prouzrokovao mnoge poremećaje, ali i mimo toga treba tražiti najbolju poziciju za proizvode proizvedene u Republici Srpskoj i Federaciji BiH”, rekao je Košarac.\nNa sastanku je bilo riječi i o tome kako na najbolji način popuniti upitnik za izvoz konzumnih jaja iz BiH za zemlje EU, te je dogovoreno da u narednih sedam dana uslijede razgovori sa nadležnim entitetskim institucijama i budu prikupljeni podaci o tome kako bi posredstvom Evropske komisije bio kandidovan izvoz konzumnih jaja.\nRiješiti pitanje izvoza konzumnih jaja\n“Kada je riječ o pilećem mesu, naši proizvođači mogu da izvoze u zemlje CEFTE, EU, kao i jaja za dalju preradu. Još je ostalo da bude riješeno pitanje izvoza konzumnih jaja i na tome ćemo raditi zajedno sa entitetskim vlastima”, rekao je Košarac.\nOn je naveo kako je pitanje kafilerije otvorio juče u Doboju tokom razgovora sa gradonačelnikom, navodeći da položaj tog grada daje preduslove da u njemu bude otvorena kafilerija koju BiH nema.\n“To je vrlo značajno da bi bili smanjeni troškovi proizvođačima. Moramo poštovati ekološke standarde i u narednom periodu ćemo o tome razgovarati”, rekao je Košarac i istakao da se uvoz treba kontrolisati adekvatno, uz rigorozne veterinarske kontrole.\nU narednom periodu, zajedno sa Agencijom za bezbjednost hrane i inspektoratima, biće definisane neophodne mjere jer je uočeno da postoje problemi kada se određeni uvozni proizvodi od pilećeg mesa nađu na bh. tržištu, te da takvi mogu ugroziti zdravlje ljudi.\n“Tražićemo adekvatno reagovanje nadležnih inspekcijskih organa i Kancelarije za veterinarstvo”, rekao je Košarac.\nDirektor Kancelarije za veterinarstvo Ljubomir Kalaba izjavio je da je na sasnaku razgovarano i o prekomjernom uvozu pilećeg mesa, potezima koje treba napraviti da bi se bh. proizvođačima olakšao plasman vlastitih proizvoda, te o ispunjavanju uslova za izvoz konzumnih jaja.\n“Jedino je ostalo da se stvore uslovi za izvoz mesa peradi i proizvoda od mesa peradi. Ostala su još konzumna i rasplodna jaja i dogovorili smo da ćemo održati sastanke sa nadležnim entitetskim tijelima da bismo prikupili podatke i poslali u Brisel u vezi sa planom kontrole salmonele kao jednim od prvih uslova za izvoz”, rekao je Kalaba te izrazio nadu da će svi potrebni podaci biti poslati u Brisel do kraja godine.\nPredsjedavajući Koordinacionog odbora peradara i živinara u BiH Edin Abandžić rekao je da je ministar Košarac odreagovao ekspresno i da su u direktnoj komunikaciji dogovorili korake u vrlo neizvjesnom i teškom periodu zbog epidemije virusa korona.\n“Nadam se da ćemo peradarstvo, kao i ostale poljoprivredne grane u BiH istaći i podstaći domaće proizvođače da povećamo potrošnju proizvoda jer je u situaciji kada se smanjuje proizvodnja veoma važno da domaće proizvode plasiramo da bi naša privreda pretrpjela što manju štetu”, rekao je Abandžić.\nTags\t#proizvodnja peradi\t#Staša Košarac\nHadžić: Neće biti lagano, ali očekujemo prolaz\nSastanak Udarne grupe za borbu protiv terorizma


SML :: Prkosite zimi smelim odevnim kombinacijama / print=true\nPrkosite zimi smelim odevnim kombinacijama\nZimske odevne kombinacije ne moraju uvek biti tamnijih nijansi, stoga predlažemo da budete kreativni i smeli sa onim što imate. Mi smo našu Inspiraciju pronašli na ulicama Njujorka, Pariza, Milana i prenosimo vam ideje koje možete da iskoristite:\nSa džemperom možete mnogo toga da uradite, ne mora se uvek obući, jednostavno ga omotajte oko vrata i eto super šala. A ako je vaš novi omiljeni džemper posebno glomazan i predimenzioniran, uzmite u obzir da preskočite kaput i umesto njega obucite duguljast prsluk, bićete iznenađeni koliko je toplo i šik.\nOduvek ste želeli da imate komotniji blejzer sa jakim ramenima, ali ste u dilemi kako će vam stajati, rešenje je da ga obučete preko nekog zanimljivog džempera jer izgleda baš interesantno.\nTo je samo nekoliko „formula“ koje smo smislili da bi smo vas proveli kroz zimu, a ostalo je sve na vama. I sledeći put kad budete stajali ispred vašeg ormara bez ideja, pustite maštu da vam ona “skocka” kombinacije u nekoliko koraka i izaći ćete iz kuće vrlo brzo.


Izvestilac Evropskog parlamenta za Srbiju Vladimir Bilcik, u Beogradu, 6. februara 2020.\nIzvestilac Evropskog parlamenta (EP) za Srbiju Vladimir Bilčik izjavio je da je "u svetlu najavljenih izbora u Srbiji 2022. godine važno da se poprave uslovi za fer političko nadmetanje i da poverenje javnosti u Srbiji u medijsko okruženje postane snažnije".\n"U tom kontekstu, podržavam sve inicijative koje teže da unaprede poverenje javnosti i u medije i u izbore", rekao je Bilčik za list Danas u srijedu 20. januara.\nOn je tako odgovorio na pitanje kako komentariše zajedničke zahteve Stranke slobode i pravde, Pokreta slobodnih građana i Demokratske strane, o uvođenju takozvanog "paralelnog uredništva" informativnih programa javnih servisa.\nPredsednik Skupštine Srbije Ivica Dačić i predsednik Spoljnopolitičkog odbora Evropskog parlamenta Dejvid Mekalister (David McAllister) dogovorili su se u telefonskom razgovoru krajem decembra prošle godine da posle božićnih i novogodišnjih praznika budu nastavljeni razgovori o međupartijskom dijalogu vlasti i opozicije u Srbiji, navodi se u saopštenju objavljenom na internet stranici Skupštine Srbije.\nVladimir Bilčik je rekao 9. novembra za Radio Slobodna Evropa (RSE) da još čeka poziv predsednika Narodne skupštine Ivice Dačića za nastavak dijaloga vlasti i opozicije.\nPoslanici Evropskog parlamenta Vladimir Bilčik i Tanja Fajon, predsednica Odbora Evropskog parlamenta za stabilizaciju i pridruživanje Srbije Evropskoj uniji, poslali su krajem oktobra pisma Dačiću u kojima su izrazili nadu da će se s njim uskoro sastati, kako bi razgovarali o narednim koracima i ponovnom pokretanju međustranačkog dijaloga između vlasti i opozicije o izbornim uslovima.\nDačić, koji je i lider Socijalističke partije Srbije (SPS), koalicionog partnera vladajuće Srpske napredne stranke (SNS), poručio je 4. novembra, tokom Kolegijuma sa potpredsednicima Parlamenta i šefovima poslaničkih grupa, da to nije hitno pošto su vanredni parlamentarni izbori najavljeni za dve godine.\nBilčik je u novembru prošle godine, u nacrtu izveštaja o Srbiji naveo je da je izborni proces bio efikasan, ali da ostaje zabrinutost zbog dominacije vladajućih stranaka, uključujući i u medijima.